**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAIŠIADORIŲ rajono savivaldybės TARYBOS 2023 M. LAPKRIČIO 23 D. SPRENDIMO NR. V17E-316** **„DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠų, skirtų KAIŠIADORIŲ rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašo patvirtinimo“ PAKEITIMO**

2026 m. vasario d. Nr. V17E-

Kaišiadorys

Vadovaudamasi Lietuvos Respublikos kelių priežiūros ir plėtros programos finansavimo įstatymo 9 straipsnio 8 dalimi ir Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, Kaišiadorių rajono savivaldybės taryba nusprendžia:

Pakeisti Kelių priežiūros ir plėtros programos finansavimo lėšų, skirtų Kaišiadorių rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašą, patvirtintą Kaišiadorių rajono savivaldybės tarybos 2023 m. lapkričio 23 d. sprendimu Nr. V17E-316 „Dėl Kelių priežiūros ir plėtros programos finansavimo lėšų, skirtų Kaišiadorių rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašo patvirtinimo“:

1. Pakeisti 8 punktą ir jį išdėstyti taip:

„8. Prašymus dėl Objektų remonto / statybos poreikio Seniūnams fiziniai ir (ar) juridiniai asmenys teikia iki kiekvienų metų rugpjūčio 1 d.“

1. Pakeisti 10 punkto pirmąją pastraipą ir ją išdėstyti taip:

„10. Seniūnai iki kiekvienų metų spalio 1 d. Savivaldybės administracijai sudaro ir teikia:“

1. Pripažinti netekusiu galios 17 punktą.
2. Pakeisti 18 punktą ir jį išdėstyti taip:

„18. Programos finansavimo lėšos skirstomos vadovaujantis Lietuvos Respublikos kelių priežiūros ir plėtros programos finansavimo įstatymo 9 straipsnio 7 punktu (ne mažiau kaip 50 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama vietinės reikšmės keliams tiesti, rekonstruoti ir taisyti (remontuoti); ne mažiau kaip 10 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama saugaus eismo priemonėms ir darnaus judumo priemonėms vietinės reikšmės keliuose finansuoti).“

1. Papildyti 22.6 papunkčiu:

„22.6. kitos nenumatytos situacijos (pvz., Objektui skirtas finansavimas iš kitų šaltinių, Objektas neregistruotas Nekilnojamojo turto registre).“

1. Pripažinti netekusiu galios 26 punktą.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Justė Kasparavičienė

SUDERINTA

Asta Masaitienė Ieva Šadurskienė

Karolis Petkevičius Tomas Vaicekauskas

2026-02-02

**SPRENDIMO**

**„DĖL KAIŠIADORIŲ RAJONO SAVIVALDYBĖS TARYBOS 2023 M. LAKRIČIO 23 D. SPRENDIMO NR. V17E-316 „DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ, SKIRTŲ KAIŠIADORIŲ RAJONO SAVIVALDYBĖS SUSISIEKIMO INFRASTRUKTŪROS OBJEKTAMS FINANSUOTI, PASKIRSTYMO IR NAUDOJIMO TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2026 m. vasario 2 d.

1. PROJEKTO TIKSLAI IR UŽDAVINIAI

Sprendimo projektu patikslinami ir pripažįstami netekusiais galios keli Kelių priežiūros ir plėtros programos finansavimo lėšų, skirtų Kaišiadorių rajono savivaldybės susisiekimo infrastruktūros objektams finansuoti, paskirstymo ir naudojimo tvarkos aprašo punktai, kurių patikslinimo ir papildymo poreikis atsirado vadovaujantis šiuo aprašu.

**2. LĖŠŲ POREIKIS IR** **ŠALTINIAI**

Kaišiadorių rajono savivaldybės biudžeto lėšų nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos kelių priežiūros ir plėtros programos finansavimo įstatymo 9 straipsnio 7 punktu.

2025 metais seniūnai pasiūlė paankstinti paraiškų teikimo terminus, atsižvelgiant į tai, keičiami 8 ir 10 punktai.

2025 m. vasario 1 d. įsigaliojo nauja Lietuvos Respublikos kelių įstatymo redakcija, kurioje pakeistas 9 straipsnio 7 punktas, kuriame panaikinamas privalomumas 50 % lėšų skirti turtui įsigyti. Nauja redakcija nurodo, kad 50 % lėšų turi būti skirta vietinės reikšmės keliams tiesti, rekonstruoti ir taisyti (remontuoti), t. y. įskaitant ir paprastojo remonto darbus, atsižvelgiant į tai, pripažįstamas netekusiu galios 17 punktas (atsiranda prievolė, kad visi paprastojo remonto darbai būtų įtraukti į Prioritetinį objektų sąrašą) ir pakeičiamas 18 punktas.

Taip pat remontuojant objektus, vadovaujantis šiuo aprašu, pastebėta, kad įvardytos ne visos priežastys, dėl kurių gali būti neįvykdytas Objektas, todėl aprašas papildomas 22.6 papunkčiu, kuris nurodo kitas situacijas (pvz., Objektas finansuojamas kitos programos lėšomis, Objektas neregistruotas Nekilnojamojo turto registre).

Taip pat, kadangi kelių ir gatvių priežiūra vykdoma savivaldybės biudžeto lėšomis, 26 punktas prarado prasmę, todėl jis pripažįstamas netekusiu galios.

Lyginamasis keičiamų punktų variantas.

8. Prašymus dėl Objektų remonto / statybos poreikio Seniūnams fiziniai ir (ar) juridiniai asmenys teikia iki kiekvienų metų ~~rugsėjo 1 d.~~ **rugpjūčio 1 d.**

10. Seniūnai iki kiekvienų metų spalio ~~15~~ **1** d. Savivaldybės administracijai sudaro ir teikia:

~~17. Paprastojo remonto nedidelės apimties objektai iki 800 m~~~~2~~ ~~gali būti remontuojami KPPP lėšomis ir neįtraukti į Prioritetinį sąrašą.~~

18. Programos finansavimo lėšos skirstomos ~~šia tvarka:~~ **vadovaujantis Lietuvos Respublikos kelių priežiūros ir plėtros programos finansavimo įstatymo 9 straipsnio 7 punktu (ne mažiau kaip 50 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama vietinės reikšmės keliams tiesti, rekonstruoti ir taisyti (remontuoti); ne mažiau kaip 10 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama saugaus eismo priemonėms ir darnaus judumo priemonėms vietinės reikšmės keliuose finansuoti).**

~~18.1. Nuo bendros Savivaldybei skirtos Programos sumos ne mažiau kaip 50 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama turtui įsigyti – vietinės reikšmės keliams tiesti, rekonstruoti ir kapitališkai remontuoti.~~

~~18.2. Nuo bendros Savivaldybei skirtos Programos sumos ne mažiau kaip 10 procentų Programos finansavimo lėšų, skirtų savivaldybių institucijų valdomiems vietinės reikšmės keliams, turi būti naudojama saugaus eismo priemonėms ir darnaus judumo priemonėms vietinės reikšmės keliuose finansuoti.~~

~~18.3. Likusi lėšų suma skiriama einamiesiems tikslams (vietinės reikšmės kelių, gatvių priežiūros, paprastojo remonto darbams bei su šiais darbais susijusioms inžinerinėms paslaugoms, vietinės reikšmės kelių, gatvių inventorizavimui, palūkanoms mokėti, projektų išlaidoms finansuoti ir pan.) įgyvendinti.~~

22. Objektų sąraše esantis pagal eiliškumą Objektas einamaisiais metais gali būti nefinansuotas dėl šių priežasčių:

22.1. negautas statybą leidžiantis dokumentas (jei reikia);

22.2. neparengtas ar nepakeistas projektas (jei reikia);

22.3. parengtu projektu neįmanoma atlikti rangos darbų (turimo projekto sprendiniai netinkami);

22.4. neįvyko viešųjų pirkimų procedūros;

22.5. neįgyvendinta ESO dalis (jei reikia).

**22.6. kitos nenumatytos situacijos (pvz., Objektas finansuojamas kitos programos lėšomis, Objektas neregistruotas Nekilnojamojo turto registre).**

~~26. Už vietinės reikšmės viešųjų ir vidaus kelių ir gatvių priežiūros ir remonto darbų organizavimą seniūnijose (kelių profilio atstatymo darbai, duobių taisymas žvyruojant, asfaltbetonio išdaužų remontas ir pan.) yra atsakingas Administracijos skyrius. Seniūnai ar jų įgalioti asmenys, vadovaudamiesi šiuo Aprašu, nurodo Objektų adresus (buvimo vietas), šių Objektų priežiūros (kelių profilio atstatymo darbai, duobių taisymas žvyruojant, asfaltbetonio duobių ir išdaužų remontas ir pan.) paprastojo remonto ir saugaus eismo sąlygų užtikrinimo darbų kiekius, derina darbų atlikimo terminus ir faktiškai atliktų darbų apimtis, pasirašius techninei priežiūrai derina atliktų darbų ar suteiktų paslaugų aktus.~~

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Nėra

Ūkio plėtros ir statybos skyriaus vyresnioji specialistė Justė Kasparavičienė