Projektas

KAIŠIADORIŲ RAJONO SAVIVALDYBĖS TARYBA

# SPRENDIMAS

# DĖL KAIŠIADORIŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2025 METŲ ATASKAITOS PATVIRTINIMO

# 2026 m. vasario d. Nr. V17E-

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos sistemos įstatymo 41 straipsnio 4 dalimi, 63 straipsnio 5 punktu, Lietuvos Respublikos sveikatos apsaugos ministro 2019 m. birželio 3 d. įsakymu Nr. V-656 ,,Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“ , Kaišiadorių rajono savivaldybės taryba n u s p r e n d ž i a:

Patvirtinti Kaišiadorių rajono savivaldybės visuomenės sveikatos rėmimo specialiosios

programos 2025 metų ataskaitą (pridedama).

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Danguolė Miliauskaitė

2026-02-

Suderinta:

|  |  |  |
| --- | --- | --- |
| Lina Juodienė  2026-02- | Asta Masaitienė Ignas Simonaitis Karolis Petkevičius  2026-02- 2026-02- 2026-02- |  |

PATVIRTINTA

Kaišiadorių rajono savivaldybės tarybos

2026 m. vasario sprendimu

Nr. V17E-

**KAIŠIADORIŲ RAJONO SAVIVALDYBĖS VISUOMENĖS SVEIKATOS RĖMIMO**

**SPECIALIOSIOS PROGRAMOS 2025 METŲ ATASKAITA**

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| Eil. nr. | Visuomenės sveikatos rėmimo specialiosios programos planuojamų pajamų šaltiniai | Skirta lėšų, Eur |
| 1. | Savivaldybės biudžeto lėšos | – |
| 2. | Savivaldybės aplinkos apsaugos rėmimo specialiosios programos lėšos | 38000 |
| 3. | Savanoriškos fizinių ir juridinių asmenų įmokos | – |
| 4. | Kitos lėšos | – |
| 5. | 2024 m. lėšų likutis | 22 800 |
| IŠ VISO | | 60 800 |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. nr.** | **Programos/priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų, tūkst. Eur** | **Panaudota**  **lėšų, tūkst. Eur** |
| 1 | 2 | 3 | 4 | 5 |
| 1. Savivaldybės kompleksinės programos | | | | |
|  |  |  |  |  |
| 2. Savivaldybės strateginio veiklos plano priemonės | | | | |
| 2.1. | **Tikslas:** Plėtoti sveikatos priežiūros paslaugas ir joms teikti būtiną infrastruktūrą  **05.01. Uždavinys:** Vykdyti visuomenės sveikatos priežiūrą, propaguoti sveiką gyvenseną.  Strateginio plėtros plano 2025 m. rodiklio PR-2.4-1-11-1 matavimo vienetas – įrengtų defibriliatorių skaičius (vnt.) – 2 | 1 | 5,00 | 0,00 |
| 3. Bendruomenių vykdytų programų / priemonių rėmimas | | | | |
|  |  |  |  |  |
| 4. Kita | | | | |
| 4.1. | Užkrečiamųjų ligų profilaktika ir kontrolė | 1 | 0,60 | 0,60 |
| 4.2. | Aplinkos sveikata (triukšmo prevencija, geriamo vandens, maudyklų vandens stebėsena) | 1 | 3,00 | 2,60 |
| 4.3 | Sveikos mitybos skatinimas ir nutukimo prevencija | 1 | 15,00 | 15,00 |
| 4.4. | Fizinio aktyvumo skatinimas | 1 | 8,78 | 8,78 |
| 4.5. | Psichikos sveikatos stiprinimo (smurto, savižudybių prevencija, streso kontrolė ir kt.) | 1 | 12,32 | 8,48 |
| 4.6. | Sveikatai žalingos elgsenos prevencija (rūkymo, alkoholio ir kitų psichoaktyviųjų medžiagų vartojimo prevencija ir kt.) | 1 | 10,00 | 10,00 |
| 4.7. | Kitos sritys | 1 | 6,0 | 5,89 |
|  |  | **Iš viso lėšų:** | **60,7** | **51,35** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# sprendimo

# „DĖL KAIŠIADORIŲ RAJONO SAVIVALDYBĖS VISUOMENĖS SVEIKATOS RĖMIMO

# SPECIALIOSIOS PROGRAMOS 2025 METŲ ATASKAITOS PATVIRTINIMO“ PROJEKTO AIŠKINAMASIS RAŠTAS

2026 m. vasario d.

Kaišiadorys

**1. PROJEKTO TIKSLAI IR UŽDAVINIAI**

1. Lietuvos Respublikos sveikatos sistemos įstatymo 63 straipsnio 5 punkte nurodyta, kad savivaldybių tarybos tvirtina savivaldybių visuomenės sveikatos rėmimo specialiąją programą, kontroliuoja jai skirtų lėšų naudojimą ir tvirtina jų panaudojimo ataskaitą, todėl Kaišiadorių rajono savivaldybės tarybai teikiamas svarstyti sprendimo projektas, kuriuo siūloma patvirtinti Kaišiadorių rajono savivaldybės visuomenės sveikatos rėmimo specialiosios programos 2025 metų ataskaitą.
2. Kaišiadorių rajono savivaldybės visuomenės sveikatos rėmimo specialiosios programos (toliau – VSRSP) 2025 metų biudžetas buvo 60,80 tūkst. Eur (Savivaldybės aplinkos apsaugos rėmimo specialiosios programos lėšos – 38, 80 tūkst. Eur ir 2024 m. lėšų likutis – 22,80 tūkst. Eur).
3. Kaišiadorių rajono savivaldybės tarybos 2025 m. balandžio 24 d. sprendimu Nr. V17E-112 „Dėl Kaišiadorių rajono savivaldybės visuomenės sveikatos rėmimo specialiosios programos 2025 metų

pajamų ir išlaidų plano patvirtinimo“ Kaišiadorių rajono savivaldybės VSRSP lėšomis buvo finansuotos 8 priemonės, kurioms buvo skirta 60,70 tūkst.Eur, iš jų panaudota 51, 35 tūkst. Eur. Nepanaudotos VSRSP lėšos yra perkeliamos į kitų metų biudžetą. Patvirtinta VSRSP 2025 m. sąmata per nurodytą laikotarpį nebuvo keista.

1. Įgyvendinant prioritetą „Psichinės sveikatos profilaktika ir savižudybių prevencija“ buvo finansuotos dvi priemonės:

1.1. Sveikatai žalingos elgsenos prevencija (rūkymo, alkoholio ir kitų psichoaktyviųjų medžiagų vartojimo prevencija ir kt.). Priemonei vykdyti buvo skirta 10 tūkst. Eur. Priemonė įgyvendinta sėkmingai, lėšos įsisavintos.

1.2. Savižudybių prevencijos koordinatoriaus, atsakingo už savižudybių prevencijos koordinavimą savivaldybėje, reagavimo į savižudybės grėsmę algoritmo inicijavimą, įgyvendinimą, stebėseną ir tobulinimą, veiklos organizavimas. Priemonei vykdyti buvo skirta 12,32 tūkst. Eur. Priemonei įgyvendinti panaudota 8,48 tūkst. Eur. Likutis – 3,84 tūkst. Eur (savižudybių prevencijos koordinatoriaus darbo užmokesčiui buvo suplanuotos didesnės lėšos nei realiai panaudota ir nepanaudotos transporto išlaidoms skirtos lėšos).

2. Įgyvendinant prioritetą „Sveikos mitybos skatinimas ir nutukimo prevencija“, finansuota viena priemonė „Sveikos mitybos skatinimas ir nutukimo prevencija“. Priemonei įgyvendinti skirta 15,00 tūkst. Eur. Priemonė įgyvendinta sėkmingai, lėšos įsisavintos.

3. Įgyvendinant prioritetą „Užkrečiamųjų ligų profilaktika ir kontrolė“, finansuotas viena priemonė „Socialinę atskirtį patiriančių asmenų sveikatos gerinimas Kaišiadorių r. savivaldybėje“. Priemonei įgyvendinti skirta 0,60 tūkst. Eur. Priemonė įgyvendinta sėkmingai, lėšos įsisavintos.

4. Įgyvendinant prioritetą „Gyventojų fizinio aktyvumo skatinimas“, finansuota viena priemonė „Fizinio aktyvumo skatinimas bei širdies ir kitų kraujotakos sistemos ligų profilaktika“. Priemonei įgyvendinti skirta 8,78,00 tūkst. Eur. Priemonė įgyvendinta sėkmingai, lėšos įsisavintos.

5. Įgyvendinant prioritetą „Gyvenamosios aplinkos sveikatinimas (maudyklų vandens stebėsena)“, finansuota viena priemonė „Aplinkos sveikata“ (triukšmo prevencija, geriamo vandens, maudyklų vandens stebėsena). Priemonei įgyvendinti skirta 3,00 tūkst. Eur. Panaudota 2,60 tūkst. Eur. Likutis – 0,40 tūkst. Eur.

6. Įgyvendinant prioritetą „Bendruomenės sveikatos raštingumo skatinimas, sveikatos žinių populiarinimas, medikų bendruomenės telkimas ir motyvavimas“, finansuota viena priemonė „Bendruomenės sveikatos tarybos veiklos organizacinės išlaidos“ (Lietuvos medikų dienos renginio organizavimas, dalyvavimas Sveikatą stiprinančio Kauno regiono darbo grupės veikloje ir kt.). Priemonei vykdyti skirta 6,00 tūkst. Eur. Priemonė įgyvendinta sėkmingai, panaudota 5,89 tūkst. Eur, likutis – 0,11 tūkst. Eur.

7. Vykdant Kauno regiono merų 2024 m. gruodžio 17 d. susitarimą SUT-239 „Dėl defibriliatorių tinklo plėtros Kauno regione“, iki 2027 m. rugsėjo 31 d. Kaišiadorių rajono savivaldybėje planuojama įrengti AID mastu 1 AID 3000–5000 gyventojų (2025 m. -2; 2026 m. -2 ir 2027 m. -2). **Priemonė neįgyvendinta,** nes, priemonės vykdytojui viešajai įstaigai Kaišiadorių rajono savivaldybės sveikatos centrui pradėjus viešųjų pirkimų procedūras, paaiškėjo, kad defibriliatorių kaina yra ženkliai didesnė nei numatyti asignavimai (VšĮ Kaišiadorių rajono savivaldybės sveikatos centro 2026-01-08 raštas Nr. AD.4-04 ,,Paaiškinimas dėl lėšų įsisavinimo pagal programą“).

Vadovaujantis Kaišiadorių rajono savivaldybės visuomenės sveikatos rėmimo specialiosios programos sveikatos priemonių tvarkos aprašo, patvirtinto Kaišiadorių rajono savivaldybės tarybos 2025 m. balandžio 24 d. sprendimu Nr. V17E-111 ,,Dėl Kaišiadorių rajono savivaldybės visuomenės sveikatos rėmimo specialiosios programos įgyvendinimo tvarkos aprašo patvirtinimo“, 26 p., priemonių vykdytojai ne vėliau kaip iki 2026 m. sausio 6 d. Kaišiadorių rajono savivaldybės administracijos sveikatos reikalų koordinatorei turėjo pateikti Priemonės veiklos ataskaitą (1 priedas), kurioje turėjo būti nurodyti priemonės rezultatai, veiklų reikšmė visuomenei, dalyvių, dalyvavusių kiekvienoje veikloje, skaičius bei pateikti jų sąrašus (jei yra galimybė), veiklų įgyvendinimo metu padarytos nuotraukos, videomedžiaga ar kita vaizdinė medžiaga, su veiklų vykdymu susijusios sutartys, sukurta informacinė medžiaga ir kita.

Pažymėtina, kad iki 2026 m. sausio 6 d. buvo gautos visų 8 sveikatos priemonių vykdytojų išsamios ataskaitos, ir apibendrinti duomenys pateikiami (1 priedas).

**2. LĖŠŲ POREIKIS IR** **ŠALTINIAI**

**-**

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**-**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

# Kaišiadorių rajono savivaldybės tarybos patvirtinta Kaišiadorių rajono savivaldybės visuomenės sveikatos rėmimo specialiosios programos 2025 metų ataskaita yra viešinama Kaišiadorių r. savivaldybės tinklalapyje ir, vadovaudamasi Lietuvos Respublikos sveikatos apsaugos ministro 2019 m. birželio 3 d. įsakymo Nr. V-656 ,,Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“ 2.1 papunkčiu, Savivaldybės administracija kasmet iki gegužės 1 d., remdamasi ataskaitinių biudžetinių metų (nuo sausio 1 d. iki gruodžio 31 d. įskaitytinai) duomenimis, teikia praeitų biudžetinių metų Savivaldybės visuomenės sveikatos rėmimo specialiosios programos priemonių vykdymo ataskaitas Higienos institutui.

Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninių santykių, numatytų šio įstatymo 8 straipsnio 1 dalyje.

Kaišiadorių rajono savivaldybės administracijos

Sveikatos reikalų koordinatorė Danguolė Miliauskaitė