**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMA****S**

**DĖL ŽASLIŲ MIESTELIO BENDROJO PLANO KEITIMO PATVIRTINIMO**

2026 m. vasario 19 d. Nr.

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 24 punktu, Lietuvos Respublikos teritorijų planavimo įstatymo 27 straipsnio 1 ir 3 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 217 ir 218 punktais, atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2026 m. sausio 21 d. Teritorijų planavimo dokumento patikrinimo akto Nr. REG47915792 teigiamą išvadą, Kaišiadorių rajono savivaldybės taryba n u s p r e n d ž i a:

Patvirtinti Žaslių miestelio bendrojo plano, patvirtinto Kaišiadorių rajono savivaldybės tarybos 2014 m. birželio 26 d. sprendimu Nr. V17-195 „Dėl Žaslių miestelio bendrojo plano patvirtinimo“,keitimą (pridedama).

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Sonata Jonikavičienė

2026-02-06

Asta Stalaučinskienė Lina Juodienė Asta Masaitienė Karolis Petkevičius

**SPRENDIMO**

**„DĖL ŽASLIŲ MIESTELIO BENDROJO PLANO KEITIMO PATVIRTINIMO“ PROJEKTO AIŠKINAMASIS RAŠTAS**

2026 m. vasario 6 d.

1. **PROJEKTO TIKSLAI IR UŽDAVINIAI**

Įgyvendinant Žaslių miestelio bendrojo plano keitimo planavimo darbų programą (toliau – Programa), patvirtintą Kaišiadorių rajono savivaldybės administracijos direktoriaus 2022 m. gruodžio 30 d. įsakymu Nr. V1E-2186 „Dėl Žaslių miestelio bendrojo plano keitimo planavimo darbų programos patvirtinimo ir planuojamos teritorijos nustatymo“, yra parengtas ir šiuo sprendimo projektu teikiamas tvirtinti Žaslių miestelio teritorijos bendrojo plano keitimo dokumentas (toliau – Bendrasis planas).

Bendrasis planas, parengtas pagal Programoje nustatytus uždavinius, nustato Žaslių miestelio ir aplinkinių teritorijų erdvinę struktūrą, teritorijos naudojimo privalomąsias nuostatas ir reikalavimus bei apsaugos principus. Bendrasis planas teisės aktų nustatyta tvarka yra apsvarstytas su visuomene, suderintas su visomis planavimo sąlygas išdavusiomis institucijomis ir patikrintas Valstybinės teritorijų planavimo ir statybos inspekcijos, kuri pateikė Teritorijų planavimo dokumento patikrinimo aktą su išvada „Pritariama teikimui tvirtinti“.

Sprendimo projekto tikslai ir uždaviniai – patvirtinti Bendrąjį planą ir įregistruoti jį Lietuvos Respublikos teritorijų planavimo dokumentų registre (TPDR) bei įgyvendinti patvirtinto Bendrojo plano sprendinius pagal numatytus prioritetus.

1. **LĖŠŲ POREIKIS IR** **ŠALTINIAI**

Bendrajame plane, įvertinus savivaldybės teritorijos ir jos dalių strategines vystymo kryptis, esamus savivaldybės poreikius ir galimybes, nustatoma prioritetinė savivaldybės infrastruktūra ir jos vystymas. Pagal Bendrojo plano sprendinius prioritetinės plėtros teritorijos išskiriamos: Žaslių centrinėje dalyje – iki Statkūniškės ir Limino ežerų pakrančių, apimant Žaslių mokyklos teritoriją, vakarinėje Žaslių miestelio dalyje – Kaišiadorių, Žaliosios, Naujažerio gatvių kvartalai iki Žaslių ežero pakrantės ir į GV4 funkcinę zoną patenkančios įvairių socialinių grupių, visuomeninės paskirties ir viešosios rekreacijos teritorijos. Šiose teritorijose bus rekonstruojama susisiekimo ir inžinerinė infrastruktūra miestelio gatvėse, tvarkomos ir atnaujinamos viešosios erdvės, gausinami želdiniai, įrengiami nauji pėsčiųjų ir dviračių takai. Inžinerinės infrastruktūros (vandentiekio, nuotekų tinklai) rekonstrukcija ir plėtra vykdoma pagal specialųjį Vandens tiekimo ir nuotekų tvarkymo planą. Planuojamoje teritorijoje numatytos prioritetinės savivaldybės infrastruktūros plėtros projektavimui, statybai bei naudojimui reikalingas preliminarus lėšų poreikis sudaro apie 30 000,0 tūkst. Eur (į šį poreikį įskaičiuota: ~ 2 km naujų gatvių, pravažiavimų įrengimas; ~3,5 km pėsčiųjų ir / ar dviračių takų įrengimas; ~ 3 ha). Šis poreikis yra orientacinis/preliminarus ir infrastruktūros įgyvendinimo metu gali skirtis dėl pasikeitusių / patikslintų darbų apimčių bei ekonominės aplinkos. Konkrečios darbų apimtys bei numatomas investicijų poreikis turės būti konkretizuojamas techninių projektų rengimo metu pagal išduotas projektavimo sąlygas.

Bendrojo plano sprendiniai įgyvendinami savivaldybės ir valstybės biudžeto lėšomis, lėšomis, gaunamomis už naudojimąsi savivaldybės infrastruktūra, Europos Sąjungos lėšomis, susisiekimo komunikacijų infrastruktūrai vystyti gali būti naudojamos AB „Via Lietuva“ lėšos, inžinerinių tinklų infrastruktūros vystymui – šiuos tinklus eksploatuojančių įmonių lėšos, taip pat privačios lėšos.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Pagal Lietuvos Respublikos savivaldybių infrastruktūros plėtros įstatymo 5 straipsnio 3 dalį, teikiant savivaldybės tarybai tvirtinti savivaldybės lygmens teritorijų planavimo dokumentus, kuriuose planuojama savivaldybės infrastruktūra, kartu turi būti pateikiama ir Savivaldybės kontrolės ir audito tarnybos (toliau – Tarnyba) išvada dėl galimybės savivaldybei prisiimti finansinius įsipareigojimus dėl prioritetinės savivaldybės infrastruktūros plėtros (toliau – Išvada). Atsižvelgiant į tai, kad tiek susisiekimo komunikacijų plėtra, tiek inžinerinės infrastruktūros plėtra yra suplanuota pagal patvirtintus inžinerinės infrastruktūros plėtros specialiuosius planus, t. y. Vietinės reikšmės kelių Kaišiadorių rajone specialiojo plano, patvirtinto Kaišiadorių rajono savivaldybės tarybos 2015 m. gegužės 28 d. sprendimu Nr. V17-149 „Dėl Vietinės reikšmės kelių Kaišiadorių rajone specialiojo plano patvirtinimo“(toliau – Specialusis planas),keitimą, patvirtintą Kaišiadorių rajono savivaldybės tarybos 2023 m. birželio 29 d. sprendimu Nr. V17E-229 „Dėl Vietinės reikšmės kelių Kaišiadorių rajone specialiojo plano keitimo patvirtinimo“,ir Kaišiadorių rajono savivaldybės teritorijos vandens tiekimo ir nuotekų tvarkymo infrastruktūros specialiojo plano, patvirtinto Kaišiadorių rajono savivaldybės tarybos 2011 m. kovo 31 d. sprendimu Nr. V17-83 „Dėl Kaišiadorių rajono savivaldybės teritorijos vandens tiekimo ir nuotekų tvarkymo infrastruktūros specialiojo plano patvirtinimo“, keitimo, patvirtinto Kaišiadorių rajono savivaldybės tarybos 2021 m. gruodžio 23 d. sprendimu Nr. V17E-291 „Dėl Kaišiadorių rajono savivaldybės teritorijos vandens tiekimo ir nuotekų tvarkymo infrastruktūros specialiojo plano keitimo patvirtinimo“, koregavimą, kurių įgyvendinimui buvo gautos Tarnybos Išvados atitinkamai 2022 m. liepos 5 d. (Išvados Nr. AK/01-6) ir 2024 m. lapkričio 11 d. (Išvados Nr. AK/01-02), todėl Tarnybos išvada dėl galimybės Savivaldybei prisiimti finansinius įsipareigojimus įgyvendinant Bendrojo plano sprendinius neteikiama.

Projekto priedai (aiškinamasis raštas ir brėžiniai) skelbiami teritorijų planavimo dokumentų rengimo informacinėje sistemoje [www.planuojustatau.lt](http://www.planuojustatau.lt) (dokumento Nr. K-VT-49-23-116).

Architektūros ir teritorijų planavimo skyriaus

vedėjo pavaduotoja Sonata Jonikavičienė