Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

# DĖL KAIŠIADORIŲ RAJONO SAVIVALDYBĖS 2026–2028 METŲ BIUDŽETO PATVIRTINIMO

2026 m. vasario 19 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 16 straipsnio 1 ir 2 dalimis, Lietuvos Respublikos 2026–2028 metų biudžeto patvirtinimo įstatymu, Kaišiadorių rajono savivaldybės taryba n u s p r e n d ž i a:

1. Patvirtinti Kaišiadorių rajono savivaldybės 2026 metų biudžetą (pridedama):

1.1. 2026 metų biudžeto pajamas – 76595,2 tūkst. Eur;

1.2. 2026 metų biudžete numatytas biudžetinių įstaigų pajamų įmokas – 1178,1 tūkst. Eur;

1.3. 2026 metų biudžeto asignavimus – 90736,7 tūkst. Eur;

1.4. 2026 metų biudžete numatytus asignavimus iš valstybės biudžeto specialios tikslinės dotacijos ugdymo reikmėms finansuoti – 18254,3 tūkst. Eur;

1.5. 2026 metų biudžete numatytus asignavimus iš savivaldybės biudžeto prognozuojamų pajamų – 41752,6 tūkst. Eur;

1.6. 2026 metų biudžete numatytus asignavimus iš valstybės biudžeto specialių tikslinių ir kitų dotacijų – 10282,5 tūkst. Eur;

1.7. 2026 metų biudžete numatytus asignavimus iš Europos Sąjungos finansinės paramos lėšų – 7402,6 tūkst. Eur

1.8. 2026 metų biudžete numatytus asignavimus iš biudžetinių įstaigų pajamų įmokų – 1178,1 tūkst. Eur;

1.9. 2026 metų biudžete numatytus asignavimus iš pajamų dalies specialiosioms ir tikslinėms programoms finansuoti – 505,0 tūkst. Eur;

1.10. 2026 metų biudžete numatytus asignavimus iš nepanaudotų tikslinės paskirties lėšų – 792,8 tūkst. Eur;

1.11. 2026 metų biudžete numatytus asignavimus iš nepanaudotų biudžetinių įstaigų pajamų įmokų – 312,4 tūkst. Eur;

1.12. 2026 metų biudžete numatytus asignavimus iš nepanaudotų Europos Sąjungos finansinės paramos lėšų – 439,3 tūkst. Eur;

1.13. 2026 metų biudžete numatytus asignavimus iš nepanaudotų savivaldybės biudžeto lėšų kreditoriniam įsiskolinimui padengti – 487,2 tūkst. Eur;

1.14. 2026 metų biudžete numatytus asignavimus iš skolintų lėšų – 9930,0 tūkst. Eur.

2. Nustatyti, kad 2026 metų planuojama metinė įsiskolinimų (mokėtinų sumų, išskyrus sumas paskoloms grąžinti) padidėjimo suma – 60,0 tūkst. Eur.

3. Patvirtinti savivaldybės mero rezervą – 103,0 tūkst. Eur.

4. Patvirtinti savivaldybės biudžeto rodiklius 2027 ir 2028 biudžetiniams metams:

4.1. bendra 2027 biudžetinių metų planuojamų pajamų suma – 77654,4 tūkst. Eur ir bendra 2028 biudžetinių metų planuojamų pajamų suma – 79842,4 tūkst. Eur;

4.2. bendra 2027 biudžetinių metų planuojamų išlaidų suma – 77654,4 tūkst. Eur ir bendra 2028 biudžetinių metų planuojamų išlaidų suma – 79842,4 tūkst. Eur.

5. Nustatyti, kad asignavimų valdytojai neprisiima įsipareigojimų ir nesudaro sutarčių darbams atlikti ir paslaugoms suteikti, kol nėra patvirtintas jų finansavimo šaltinis.

6. Įpareigoti Savivaldybės budžetinių įstaigų vadovus, seniūnijų seniūnus:

6.1. sudaryti 2026 metų programas ir jų sąmatas bei numatyti reikiamus asignavimus 2026 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti;

6.2. užtikrinti asignavimų naudojimo teisėtumą, ekonomiškumą, efektyvumą ir rezultatyvumą, įsiskolinimą (mokėtinas sumos, išskyrus sumas paskoloms grąžinti) 2027 m. sausio 1 d. ne didesnį už įsiskolinimą (mokėtinas sumos, išskyrus sumas paskoloms grąžinti) 2026 m. sausio 1 d;

7. Pavesti Savivaldybės merui nustatyti maksimalias darbo užmokesčio sumas asignavimų valdytojams.

8. Paskelbti šį sprendimą Teisės aktų registre ir Kaišiadorių rajono savivaldybės interneto svetainėje.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Audronė Litvinskaitė

2026-02-

Ieva Šadurskienė Jurgita Putnikienė Lina Lukoševičienė Eglė Mockevičienė

Daiva Vaškevičienė Linas Lazauskas Darius Jocys Danguolė Miliauskaitė

Asta Stalaučinskienė Kristina Šalvaitienė Violeta Grajauskienė Asta Masaitienė

Tomas Vaicekauskas Ignas Simonaitis Karolis Petkevičius

**SPRENDIMO**

# ,,DĖL KAIŠIADORIŲ RAJONO SAVIVALDYBĖS 2026–2028 METŲ BIUDŽETO PATVIRTINIMO“ PROJEKTO AIŠKINAMASIS RAŠTAS

2026 m. vasario d.

Kaišiadorys

**1. PROJEKTO TIKSLAI IR UŽDAVINIAI**

Tikslas – patvirtinti 2026–2028 metų Kaišiadorių rajono savivaldybės biudžetą.

Uždavinys – patvirtinti 2026–2028 metų Kaišiadorių rajono savivaldybės biudžetą, vadovaujantis Lietuvos Respublikos vietos savivaldos įstatymo 15 straipsnio 2 dalies 12 punktu bei Lietuvos Respublikos biudžeto sandaros įstatymo 16 straipsnio 1 ir 2 dalimis. Savivaldybės biudžetą reikia patvirtinti per 2 mėnesius nuo Lietuvos Respublikos tam tikrų metų biudžeto patvirtinimo įstatymo priėmimo dienos.

2026 m. savivaldybės biudžeto projektas parengtas, vadovaujantis Lietuvos Respublikos biudžeto sandaros įstatymu, Lietuvos Respublikos vietos savivaldos įstatymu, Lietuvos Respublikos savivaldybių biudžetų pajamų nustatymo metodikos įstatymu, Lietuvos Respublikos 2026–2028 metų biudžeto patvirtinimo įstatymu.

Kaišiadorių rajono savivaldybės 2026–2028 metų biudžeto projektas sudarytas pagal Kaišiadorių rajono savivaldybės 2026–2028 metų strateginį veiklos planą, savivaldybės asignavimų valdytojų pateiktus sąmatų projektus bei biudžetinių įstaigų pajamų prognozes, taip pat ministerijų įsakymus, nutarimus, potvarkius bei raštus, kurių pagrindu yra nurodytos tikslinių dotacijų lėšos.

Savivaldybės biudžeto prognozuojamos pajamos tvirtinamos, atsižvelgiant į Lietuvos Respublikos 2026–2028 metų biudžeto patvirtinimo įstatymo (toliau – rodiklių įstatymas) 5 priede numatytus rodiklius. Skaičiuojant šį rodiklį, neįskaičiuojamos dotacijos, vietinės rinkliavos, savivaldybių biudžetinių įstaigų pajamų įmokos, pajamų iš mokesčių dalies specialiosioms ir tikslinėms programoms finansuoti. Lyginant su 2025 metais, savivaldybės prognozuojamos pajamos 2026 metais 4032 tūkst. Eur didesnės (11,01 proc.), iš jų GMP – 3580 tūkst. Eur (11,23 proc.).

Rodiklių įstatyme numatytos lėšos:

1. Darbo užmokesčiui dėl minimaliosios mėnesinės algos padidinimo padidinti – 360,0 tūkst. Eur.
2. Kultūros ir meno darbuotojų darbo užmokesčiui padidinti – 56,0 tūkst. Eur.
3. Darbo užmokesčiui dėl pareiginės algos (atlyginimo) bazinio dydžio padidinimo didinti – 99,0 tūkst. Eur.

**2. LĖŠŲ POREIKIS IR** **ŠALTINIAI**

Savivaldybės biudžete suplanuoti asignavimai iš savivaldybės biudžeto pajamų, valstybės biudžeto tikslinių dotacijų, Europos Sąjungos ir kitos tarptautinės finansinės paramos lėšų bei nepanaudotos 2025 m. ir ankstesnių metų savivaldybės biudžeto pajamų dalies.

**Planuojamos 2026 metų pajamos didėja 15019,4 tūkst. Eur, lyginant su 2025 metais.**

**Mokesčių ir kitos pajamos didėja 4032,0 tūkst. Eur.**

Gyventojų pajamų mokesčio (toliau – GPM) – 35496,0 tūkst. Eur, iš jų 29,0 tūkst. Eur GPM, mokamas už pajamas, gautas iš veiklos, kuria verčiamasi turint verslo liudijimą, žemės mokesčio – 563,0 tūkst. Eur, nekilnojamojo turto mokesčio – 2110 tūkst. Eur, paveldimo turto mokesčio – 35,0 tūkst. Eur, valstybės rinkliavų – 45,0 tūkst. Eur, nuomos mokesčio už valstybinę žemę – 95,0 tūkst. Eur, pajamų iš baudų ir konfiskuoto turto ir kitų netesybų – 36,0 tūkst. Eur, dividendų – 10,0 tūkst. Eur, vietinių rinkliavų – 40,0 tūkst. Eur ir kitų neišvardytų pajamų – 400,0 tūkst. Eur.

Planuojama gauti biudžetinių įstaigų pajamų įmokų – 1178,1 tūkst. Eur, iš jų: pajamų už patalpų nuomą – 172,0 tūkst. Eur, pajamų už prekes ir paslaugas – 332,6 tūkst. Eur, įmokų už išlaikymą švietimo ir socialinės apsaugos ir kitose įstaigose – 673,5 tūkst. Eur, pajamų iš mokesčių dalies specialiosioms ir tikslinėms programoms finansuoti – 505,0 tūkst. Eur, iš jų: mokesčių už aplinkos teršimą – 146,0 tūkst. Eur, mokesčių už valstybinius gamtos išteklius – 100,0 tūkst. Eur, žemės realizavimo pajamų – 49,0 tūkst. Eur, infrastruktūros plėtros įmokų – 210,0 tūkst. Eur.

**Tikslinės dotacijos iš valstybės biudžeto didėja 2909,4 tūkst. Eur.**

2026 metais valstybės skiriamų dotacijų valstybinėms (perduotoms savivaldybėms) funkcijoms atlikti planas didėja 46,2 tūkst. Eur. Specialiosios tikslinės dotacijos ugdymo reikmėms finansuoti (mokymo lėšoms), lyginant su 2025 metais, numatoma gauti 2572,7 tūkst. Eur daugiau dėl padidėjusio pedagogų darbo užmokesčio. Tikslinių dotacijų padidėjimą taip pat lėmė dotacijos socialinėms paslaugoms (171,5 tūkst. Eur), socialinei paramai mokiniams (33,2 tūkst. Eur).

Dotacijos mažėja priešgaisrinės saugos funkcijai (5,9 tūkst. Eur), žemės ūkio funkcijoms ir melioracijai (4,1 tūkst. Eur), neformaliajam švietimui (0,3 tūkst. Eur).

Dotacijos suma vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti dar nežinoma, todėl planuojama pagal 2025 metų įsakymą, kuriame numatyti asignavimai 2026–2028 metams – 2099,6 tūkst. Eur.

Savivaldybė, atsižvelgdama į iš valstybės institucijų faktiškai gautas dotacijas, įskaitant Europos Sąjungos ir kitos tarptautinės finansinės paramos lėšas, atitinkamai patikslins patvirtintą biudžetą.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Lietuvos Respublikos vietos savivaldos įstatymo 15 straipsnio 2 dalies 12 punktu reglamentuojama išimtinė Savivaldybės tarybos kompetencija patvirtinti savivaldybės biudžetą.

Lietuvos Respublikos biudžeto sandaros įstatymo 16 straipsnio 1 dalimi reglamentuojama, kad Savivaldybės tarybos sprendimu tvirtinamame savivaldybės biudžete nurodoma:

1) vienų biudžetinių metų savivaldybės biudžeto rodikliai:

a) bendra vienų biudžetinių metų pajamų suma ir jų paskirstymas pagal pajamų rūšis;

b) bendra vienų biudžetinių metų asignavimų suma ir jų paskirstymas savivaldybės administracijai ir (ar) savivaldybės administracijos struktūriniams padaliniams ar savivaldybės biudžetinėms įstaigoms programoms vykdyti;

c) planuojama metinė įsiskolinimų (mokėtinų sumų, išskyrus paskoloms grąžinti) pokyčio suma;

2) savivaldybės biudžeto rodikliai antriesiems ir tretiesiems biudžetiniams metams:

a) bendros antrųjų ir trečiųjų biudžetinių metų planuojamų pajamų sumos;

b) bendros antrųjų ir trečiųjų biudžetinių metų planuojamų asignavimų sumos;

3) kiti šioje dalyje nenurodyti rodikliai.

Lietuvos Respublikos biudžeto sandaros įstatymo 16 straipsnio 2 dalimi reglamentuojama, kad savivaldybių tarybos savivaldybių biudžetus patvirtina per 2 mėnesius nuo tam tikrų metų biudžeto patvirtinimo įstatymo priėmimo dienos.

Lietuvos Respublikos fiskalinės sutarties įgyvendinimo konstitucinio įstatymo 6 straipsnio 1 dalimi savivaldybė, vertindama savo biudžeto atitiktį savivaldybės biudžeto fiskalinės drausmės taisyklei, gali:

1) iš savo biudžete patvirtintų asignavimų atimti asignavimus, skirtus Europos Sąjungos ir kitai tarptautinei finansinei paramai bendrai finansuoti, įskaitant tinkamų finansuoti išlaidų daliai tenkantį pridėtinės vertės mokestį, išskyrus iš valstybės biudžeto gautus asignavimus, skirtus Europos Sąjungos ir kitai tarptautinei finansinei paramai bendrai finansuoti;

2) iš savo biudžete patvirtintų asignavimų atimti asignavimus, skirtus projektams, finansuojamiems iš Lietuvos nacionalinio plėtros banko pasiskolintomis lėšomis;

3) prie einamųjų metų pajamų pridėti tokią dalį praėjusių metų gruodžio 31 dieną buvusių sukauptų savivaldybės biudžeto nepanaudotų pajamų (tai yra gautų, tačiau nepanaudotų pajamų, išskyrus nepanaudotas Europos Sąjungos ir kitos tarptautinės finansinės paramos lėšas), kuri einamaisiais metais panaudojama asignavimams.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių rajono savivaldybės 2026 metų biudžete numatyti asignavimai 5 programoms: Savivaldybės valdymo, Švietimo, kultūros ir sporto, Sveikatos ir socialinės apsaugos, Žemės ūkio ir aplinkos apsaugos, Investicijų, ūkio ir teritorijų planavimo.

Darbo užmokesčio fondas 2026 metams iš savivaldybės biudžeto lėšų planuojamas 1700,6 tūkst. Eur didesnis negu 2025 metų darbo užmokesčio faktas. 2026 metų darbo užmokesčio fondas – 20850,0 tūkst. Eur.

Asignavimai darbo užmokesčiui biudžetinėms įstaigoms iš savivaldybės biudžeto prognozuojamų pajamų numatyti 12 mėnesių.

Lėšos komunalinėms paslaugoms planuojamos pagal trejų metų vidurkį, atsižvelgiant į faktiškai panaudotas lėšas 2025 metais.

Kaišiadorių rajono savivaldybės 2026 metų biudžete numatyti asignavimai vykdomoms programoms – savivaldybės biudžeto lėšos:

**Savivaldybės valdymo programa (19173,7 tūkst. Eur)**

Planuojamos lėšos paskoloms grąžinti ir palūkanoms mokėti – 860,0 tūkst. Eur.

Savivaldybių dotacijų nuosavam indėliui užtikrinti grąžinimas – 83,3 tūkst. Eur.

Civilinės gynybos reikalų ir paslaugų administravimas – 53,2 tūkst. Eur, iš jų 36,2 tūkst. Eur įrengti generatorių Žiežmarių vandenvietėje.

Mero rezervas – 103,0 tūkst. Eur.

Pritraukti trūkstamus policijos pareigūnus – 17,7 tūkst. Eur.

Tarybos veiklos organizavimas – 713,5 tūkst. Eur.

Švietimo įstaigoms išlaidos apskaičiuotos pagal Mokyklų ūkio lėšų skyrimo tvarkos aprašą, pridedant papildomai apskaičiuotas išlaidas kurui, automobilių draudimui ir kitoms išlaidoms.

Papildomai įstaigoms skirta 908,8 tūkst. Eur, iš jų:

Kaišiadorių lopšeliui-darželiui „Žvaigždutė“ – 16037 Eur: įrengti sportinę dangą (54 m2), fasado remontui, šviestuvų keitimui;

Kaišiadorių lopšeliui-darželiui „Spindulys“ – 32900 Eur įrengti oro kondicionierius;

Kaišiadorių r. Rumšiškių lopšeliui-darželiui– 28198 Eur už patalpų nuomą;

Kaišiadorių r. Pravieniškių lopšeliui-darželiui „Ąžuoliukas“ – 7257 Eur sporto salės ir kabineto remontui;

Kaišiadorių r. Gudienos mokyklai-darželiui „Rugelis“ – 3168 Eur virtuvės garų nutraukimo sistemos remontui;

Kaišiadorių r. Žiežmarių mokyklai-darželiui „Vaikystės dvaras“ – 17605 Eur: fasado remontas „Varpelyje“, tambūro ir koridoriaus remontas „Vaikystės dvare“, oro kondicionierių įrengimas „Vaikystės dvare“ (4 vnt.), „Varpelyje“ (2 vnt.);

Kaišiadorių Algirdo Brazausko gimnazijai – 43599 Eur oro kondicionavimo sistemai įrengti I ir III aukšto patalpose (klasėse);

Kaišiadorių r. Žiežmarių gimnazijai – 77610 Eur: šildymo sistemos defektinio akto, techninio darbo projektui parengti ir lokalinei sąmatai sudaryti, stogo techninio darbo projektui parengti, elektros instaliacijai atnaujinti (lėšos suplanuotos Investicijų, ūkio plėtros ir teritorijų planavimo programoje Statybų ir ūkio plėtros skyriaus asignavimuose);

Kaišiadorių r. Rumšiškių Antano Baranausko gimnazijai – 18414 Eur: Dovainonių skyriaus teritorijos tvorai pakeisti, vaikų žaidimų aikštelei sutvarkyti;

Kaišiadorių Vaclovo Giržado progimnazijai – 41910 Eur: vidaus vandentiekio remontui atlikti Girelės g. 41, Kaišiadoryse, pėsčiųjų takų (šaligatvių) laisvalaikio aikštelių, automobilių parkavimo ir prieigų sutvarkymo Paukštininkų g. 5, Kaišiadoryse, projektavimo paslaugos, stogo remontas paaukštinant ir apskardinant ventiliacijos kaminėlius Paukštininkų g. 5, Kaišiadoryse, sporto salės vėdinimo sistemos įrengimas Paukštininkų g. 5, Kaišiadoryse, pastato palangių montavimas, lubų, kolonų, angokraščių ir plokštumos skardinimas Antakalnio g. 36 A, Antakalnio k.;

Kaišiadorių r. Kruonio pagrindinei mokyklai – 15007 Eur: vaizdo stebėjimo sistemai įrengti daugiafunkciame centre, mokyklos kieme esančiam takui sutvarkyti;

Kaišiadorių r. Žaslių pagrindinei mokyklai – 67353 Eur: įrengti vėsinimo sistemą, pakeisti mokyklos priestato stogo dangą;

Kaišiadorių r. Palomenės pagrindinei mokyklai – 51492 Eur: medžiagoms įsigyti katilinės ir koridoriaus remontui, sporto aikštelės renovavimas (50000 Eur);

Kaišiadorių meno mokyklai – 55269 Eur: patalpų pritaikymui dailės klasėms, dailės galerijai ir patalpai skirtai vaizdinei ir metodinei medžiagai bei priemonėms laikyti, mokinių kostiumams siūti, kurie dalyvaus moksleivių dainų šventėje, pastato rekonstrukcijos, įrengiant liftą, projektui parengti;

Kaišiadorių švietimo ir sporto centrui – 112078 Eur: stogo remontui, lietaus vandens surinkimo problemai išspręsti Gedimino g. 55, Kaišiadoryse;

Kaišiadorių muziejui – 65000 Eur: eksponatams įsigyti, restauruoti, konservuoti, muziejaus ekspozicijų projektui parengti (60000 Eur);

Kaišiadorių KC – 34594 Eur inventoriui įsigyti (instrumentai orkestrui, kolektyvams, garso įranga, biuro baldai ir kt.);

Kruonio KC – 3678 Eur: kėdėms (60 vnt.), fotoaparatui įsigyti;

Rumšiškių KC – 15252 Eur: langų keitimui Dovainonių padalinyje (7 vnt.), vidaus parodų ekspozicinių stendų gamybai, žoliapjovei įsigyti, fontano priežiūrai;

Žaslių KC – 18100 Eur renginių salės meninio / efektinio apšvietimo įrangai įsigyti;

Žiežmarių KC – 7188 Eur: fasado remontui Žiežmarių KC, svetainės atnaujinimui, garso įrangai įsigyti;

Kaišiadorių socialinių paslaugų centrui – 177069 Eur: pagalbos pinigai asmenims, kuriems nėra galimybės teikti paslaugų namuose, vaiko teisių apsaugos institucijos atestuoto asmens paslaugai įsigyti, atlygiui budinčiam ir nuolatiniam globėjui, mobiliai programėlei ir įrangai, psichoterapeuto paslaugoms, ūkiniam įnventoriui įsigyti, transporto išlaidų kompensavimui darbuotojams.

**Švietimo, kultūros ir sporto programa (6084,1 tūkst. Eur)**

Švietimo politikos įgyvendinimas – 66,0 tūkst. Eur.

Kaišiadorių r. Žaslių pagrindinės mokyklos 10-tos klasės finansavimas – 41,0 tūkst. Eur.

Pirmoko krepšelis – 9,0 tūkst. Eur.

Neformalusis vaikų ir suaugusiųjų švietimas, sportinis ugdymas – 77,8 tūkst. Eur.

Pedagogų kelionės išlaidų dalinis finansavimas – 133,1 tūkst. Eur, 3,8 tūkst. Eur daugiau negu buvo faktiškai išleista per 2025 metus.

Įtraukusis ugdymas – 30,0 tūkst. Eur.

Švietimo pagalba – 392,8 tūkst. Eur, finansuojama 22,5 etato.

Projekto „Ugdymo prieinamumo didinimas ir plėtojimas Kaišiadorių rajono savivaldybėje“ vykdymas (numatytos veiklos: Žiežmarių gimnazijos pritaikymas neįgaliesiems, visos dienos mokykla Kaišiadorių Vaclovo Giržado progimnazijoje, Kruonio pagrindinėje mokykloje, Gudienos mokykloje-darželyje „Rugelis“, Rumšiškių darželio TP parengimas) – 383,4 tūkst. Eur.

Projekto „Informacinių technologijų ir techninės kūrybos projektas Kaišiadorių, Jonavos ir Raseinių rajonų savivaldybėse“ vykdymas – 128,7 tūkst. Eur.

Kultūros įstaigoms renginiams organizuoti – 588,5 tūkst. Eur.

**Sveikatos ir socialinės apsaugos programa (7726,0 tūkst. Eur)**

Socialinei apsaugai **–** 3738,2 tūkst. Eur, iš jų 2673,7 tūkst. Eur piniginei socialinei paramai, pašalpoms, išmokoms globėjams (rūpintojams), sąlyginėms ir kitoms išmokoms, 730,0 tūkst. Eur socialinių paslaugų, socialinės paramos įvairioms gyventojų socialinėms grupėms organizavimas, iniciatyvų rėmimas, 84,9 tūkst. Eur nemokamam mokinių maitinimui organizuoti.

Socialinių paslaugų šakos kolektyvinės sutarties įsipareigojimų įgyvendinimui – 85,5 tūkst. Eur.

Nestacionarių socialinių paslaugų plėtojimas – 123,5 tūkst. Eur.

Dantų protezavimo paslaugos kompensavimas pensinio amžiaus savivaldybės gyventojams – 50,0 tūkst. Eur.

Kaišiadorių rajono savivaldybei pavaldžioms asmens sveikatos priežiūros įstaigoms reikalingos medicinos įrangos įsigijimas – 65,0 tūkst. Eur.

Medikų kelionės išlaidų dalinis kompensavimas – 85,0 tūkst. Eur.

Pacientų pavėžėjimo paslauga, kurią koordinuoja Kaišiadorių socialinių paslaugų centras – 176,4 tūkst. Eur.

Kaišiadorių visuomenės sveikatos biurui – 35,4 tūkst. Eur dietisto paslaugai įsigyti.

Kūdikio kraitelis – 16,0 tūkst. Eur.

Jaunimo politikos įgyvendinimas – 93,8 tūkst. Eur, iš jų mokinių dalyvaujamasis biudžetas – 3,5 tūkst. Eur.

Projekto „Sveikatos centro sudėtyje teikiamų sveikatos priežiūros paslaugų infrastruktūros modernizavimas Kaišiadorių rajono savivaldybėje“ vykdymas – 838,2 tūkst. Eur.

Socialinių būstų remontas – 167,5 tūkst. Eur.

**Žemės ūkio ir aplinkos apsaugos programa (1802,0 tūkst. Eur )**

Atliekų, kurių turėtojo nustatyti neįmanoma arba kuris nebeegzistuoja, tvarkymui – 30,0 tūkst. Eur.

Priemonei „Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo, inventorizavimo priemonių įgyvendinimas“ vykdyti – 35,0 tūkst. Eur.

Priemonei „Bešeimininkių gyvūnų augintinių skaičiaus mažinimas, bepriežiūrių ir bešeimininkių gyvūnų perdavimas globai, reikalingos infrastruktūros kūrimas ir priemonių įsigijimas“ vykdyti – 40,0 tūkst. Eur.

Projekto „Žaliosios infrastruktūros urbanizuotoje Kaišiadorių miesto dalyje plėtojimas“ vykdymas – 172,9 tūkst. Eur.

Hidrotechninių statinių remontas – 100 tūkst. Eur.

Seniūnijų bendro naudojimo teritorijų priežiūra, atliekų tvarkymas, sniego valymas ir kt. – 1241,8 tūkst. Eur.

**Investicijų, ūkio ir teritorijų planavimo programa (6966,7 tūkst. Eur)**

Savivaldybės vietinės reikšmės kelių, gatvių, takų tiesimas, taisymas (remontas) ir priežiūra – 2427,6 tūkst. Eur, iš jų 1213,8 tūkst. Eur suplanuota seniūnijų biudžetuose, iš jų:

*Nuovažos į Kertaus g., Žiežmariuose, prie mokyklos-darželio „Vaikystės dvaras“, įrengimas – 55,0 tūkst. Eur.*

*Palomenės g., sutampančios su rajoninės reikšmės keliu Nr. 1801 Kaišiadorys-Palomenė-Gegužinė, rekonstrukcija įrengiant pėsčiųjų taką – 20,0 tūkst. Eur, 147,9 tūkst. Eur iš kitų lėšų.*

*Periodinė kelių priežiūra (kelių greideriavimas, žvyravimas, asfalto duobių taisymas) – 550,0 tūkst. Eur.*

*Nefinansuojamų darbų iš Kelių programos lėšų finansavimas – 150,0 tūkst. Eur.*

*Valstybinės reikšmės rajoninio kelio Nr. 1827, 1816, 1807, 1808 paprastasis remontas, įrengiant pėsčiųjų perėjas – 157,8 tūkst. Eur.*

*Marių gatvės šaligatvio (Rumšiškės) remonto darbų projekto parengimas – 20,0 tūkst. Eur.*

*Švietimo įstaigų aikštelių paprastojo remonto darbų projektų parengimas – 60,0 tūkst. Eur.*

*Žvyrkelių dulkėtumo mažinimas – 20,0 tūkst. Eur.*

Savivaldybei priklausančių pastatų, statinių remontas, eksploatacija bei jų priežiūra – 828,7 tūkst. Eur:

*Savivaldybės administracijos pastato koridorių, laiptinių remontas – 180,0 tūkst. Eur.*

*Rumšiškių kultūros centro stogo kapitalinis remontas – 450,0 tūkst. Eur.*

*Gydymo paskirties pastato Gedimino g. 48, Kaišiadoryse, kapitalinis remontas, keičiant pastato paskirtį į administracinę – 143,7 tūkst. Eur.*

Savivaldybei priklausančių pastatų ir statinių techninių projektų parengimas – 293,3 tūkst. Eur:

*Rumšiškių A. Baranausko gimnazijos priestato TP – 39,3 tūkst. Eur.*

*Žaslių slėnio techninio darbo projekto parengimas – 150,0 tūkst. Eur.*

Lietaus vandens nuotekų tvarkymas ir tinklų priežiūra – 25,0 tūkst. Eur.

Kaišiadorių miesto kultūros infrastruktūros optimizavimas, sukuriant multifunkcinę erdvę, pritaikytą vietos bendruomenės poreikiams (muziejaus statyba) – 870,8 tūkst. Eur. Kultūros ministerijos skiriama lėšų suma 2026 metams – 700,0 tūkst. Eur.

Sklypo, esančio Pramonės g., Kaišiadoryse, pritaikymas gamybinei (komercinei) veiklai – 364,6 tūkst. Eur.

Paslaugų vykdymas suteikiant keleivinio transporto viešąsias paslaugas (mokinių, keleivių su lengvatomis vežimas, nuostolingų reisų finansavimas) – 930,0 tūkst. Eur.

Seniūnijų gatvių apšvietimas – 945,6 tūkst. Eur.

Gyvenamosios aplinkos ir viešosios infrastruktūros plėtra ir priežiūra – 635,0 tūkst. Eur.

Rumšiškių Antano Baranausko gimnazijos stadiono remontas – 228,6 tūkst. Eur.

Investicinių projektų valdymas – 30,0 tūkst. Eur.

Projekto „Geriamojo vandens tiekimo ir nuotekų tvarkymo paslaugų prieinamumo didinimas Kaišiadorių rajono savivaldybėje“ vykdymas – 7217,4 tūkst. Eur.

Kaišiadorių rajono savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų finansavimas – 104,6 tūkst. Eur.

VšĮ Kauno regiono plėtros agentūros įgyvendinamų regioninių programų ir projektų dalinis finansavimas – 17,6 tūkst. Eur.

Verslo aplinkos gerinimas – 50,0 tūkst. Eur.

Viešųjų paslaugų verslui teikimas – 100,0 tūkst. Eur.

Viešųjų turizmo paslaugų teikimas – 120,0 tūkst. Eur.

Kaišiadorių rajono savivaldybės turizmo objektų pritaikymas lankymui (veiklos: Girelės miško tako pritaikymas lankymui, A. Lekavičiaus g. pėsčiųjų tako įrengimas, sinagogos aikštelės įrengimas, Maisiejūnų piliakalnio pritaikymas lankymui) – 370,7 tūkst. Eur.

Kaišiadorių rajono vietos veiklos grupės ir Kaišiadorių miesto vietos veiklos grupės strategijos įgyvendinimas, strategijų priemonių vykdytojų ir kitų projektų pareiškėjų, kurie gauna finansavimą iš ES ir kitų programų teisės aktų nustatyta tvarka, dalinis rėmimas – 65,8 tūkst. Eur.

Seniūnijų darbams planuojamos lėšos – pridedama atskira lentelė (žr. 2026 m. planuojami atlikti darbai seniūnijose).

2026 m. planuojami atlikti darbai seniūnijose

|  |  |  |
| --- | --- | --- |
| **KAIŠIADORIŲ MIESTO SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Parko g. ir Gedimino g. 129 šaligatvių remontas – 45,0 | Pylimo g. apšvietimo įrengimas I etapas iki gyvenamųjų namų kvartalo – 18,0 | krepšinio aikštelės įrengimas Elektros g. su gumine liejama danga – 58,0 |
| pralaidų įrengimas Ąžuolyno g., J. Kuktos g., Titnagų g. – 12,0 | Senų šviestuvų keitimas į LED 58 vnt. (Klevų, Koplytėlės, Kranto, Pažardžių, Triliškių, Titnagų gatvėse) – 13,0 | dviračių remonto stotelės Lomenos dviračių take, Girelės poilsiavietėje, estradoje – 4,2 |
|  | Gedimino g. 125 apšvietimo įrengimas – 5,6 | padelio kortų įrengimas Kirtimų g. 12 – 55,0 |
|  |  | riedučių parko įrengimas Paukštininkų g. – 48,4 |
|  |  | Civilinių kapinių tvoros remontas – 37,1 |
|  |  | Vaikų žaidimų aikštelių remontas – 10,0 |
|  |  | Autobusų paviljono įrengimas A. Misiūno aikštėje – 8,0 |
|  |  | skaitmeniniai reklaminiai stendai Gedimino g., 2 vnt. – 14,8 |
|  |  | Vaikų žaidimų aikštelės įrengimas šalia Gedimino g. 119, atnaujinimas – 45,0 |
| **KAIŠIADORIŲ APYLINKĖS SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Griovių suformavimas Žaliojoje g. (205 m) – 11,1 | Senų šviestuvų keitimas į LED – 1,0 | Žaidimų aikštelių remontas – 15,0 |
| Griovių suformavimas Slabados g. (180 m) – 11,0 | Žaslių g. Gudiena naujos apšvietimo linijos įrengimas 905 m – 55,3 | Socialinio būsto (namo) Kasčiukiškių k. stogo ir sienų remontas – 71,0 |
| seno nenaudojamo šaligatvio išardymas Gudienos g. – 3,3 |  |  |
| **KRUONIO SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| KR84 kelio remontas – 34,5 | Naujos apšvietimo linijos įrengimas Visginų g. Anglininkuose,795 m – 29,2 | Seibutų k. kapinių aptvėrimas – 6,2 |
| KRG1 kelio remontas – 15,1 | Kalvių g. ir Darsūniškio g. apšvietimo projektų parengimas, Vilniaus g. ir Kruonio mstl. istorinio parko apšvietimo projektas, Darsūniškio g. ir Slavų g. apšvietimo projektavimas – 17,0 | Seibutų II-ųjų kapinių aptvėrimas – 6,9 |
| Šaligatvio Kalvių g. Kruonis remonto projektavimas 400 m – 4,0 | Naujos apšvietimo linijos įrengimas Tyliojoje g. Kalviuose, 615 m – 21,8 | konteinerių aikštelės įrengimas Darsūniškio ir Kalvių kapinėse – 13,2 |
|  |  | Socialinio būsto Morkūnų g. Ginteikiškių k. vandentiekio ir nuotekų tinklų įrengimas – 20,0 |
|  |  | konteinerių aikštelių įrengimo projektų parengimas Kruonio mstl. kapinėse ir stačiatikių kapinėse – 6,9 |
|  |  | elektros kabelio paklojimas Darsūniškio kapinėse vandens siurbliams šuliniuose (projektavimas, darbai, spinta) – 10,0 |
| **NEMAITONIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Žvirkelio n6 (Ringailių g., Girelės g.) Ringailiai–Nemaitonys paprastasis remontas – 112,0 | apšvietimo įrengimas Pamiškės g. Varkalėse – 18,0 |  |
|  | apšvietimo įrengimas Kiemų g. ir Lelijų g. Varkalėse – 9,3 |  |
| **PALOMENĖS SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Pralaidos įrengimas Pašulių k., kelias PL30 – 2,1 | Tauckūnų k. Mokyklos g. apšvietimo linijos įrengimas – 18,1 | Lomenių kapinių aptvėrimas – 4,4 |
| Kelio PL54 Vilionių k. paprastasis remontas – 12,2 | Beloniškių k. Beloniškių g. apšvietimo pratęsimas nuo Alyvų g. – 11,0 | Gečionių kapinių aptvėrimas – 4,2 |
| Kelio griovių atstatymas ir pralaidų įdėjimas Senolių g. Miežonių k. – 10,6 | Beloniškių k. Beloniškių g. nuo namo 3 iki 19 apšvietimo įrengimas – 18,3 |  |
| Automobilių stovėjimo aikštelės įrengimas prie Lomenių kapinių – 17,9 | Gamyklos ir Kaštonų g. Zubiškėse, Žiedo g. Tauckūnuose apšvietimo linijos įrengimas – 45,7 |  |
| Automobilių stovėjimo aikštelės projektavimas Zūbiškių k. prie parduotuvės savivaldybės formuojamame sklype – 12,0 |  |  |
| **PAPARČIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Kelio Paparčiai–Padvariai remontas – 7,5 | Pievų g. Paparčiuose naujos apšvietimo linijos įrengimas, 480 m – 18,1 | Paparčių kapinių tvoros remontas – 16,0 |
| Kelio Dainava–Kmitai remontas – 8,0 |  | Vaikų žaidimų aikštelės įrengimas Dainavos k. – 15,0 |
|  |  |  |
| **PRAVIENIŠKIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Kelio Pr3 remontas – 6,0 | Stoties g. apšvietimo linijos įrengimas – 18,0 | Pravieniškių g. 29 dviejų būstų remontas – 12,0 |
| šaligatvio remontas prie Pravieniškių g. 15 namo – 26,8 | Rumšiškių g. apšvietimo linijos įrengimas – 16,6 | Pravieniškių g. 29 keturių soc. būstų radiatorių keitimas – 2,3 |
| **RUMŠIŠKIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Pavuolis–Baubos sodyba r52 remontas – 2,3 | keitimas į LED 192 vnt: Antakalnio k. – 54 vnt., Grabučiškių k. – 10 vnt., Juodiškių k. – 5 vnt., Karčiupio k. – 17 vnt., Rumšiškių mstl. – 90 vnt., Rusonių k. – 16 vnt. – 46,0 |  |
| Šilo g. Dovainonys asfalto dangos remontas – 35,1 | Rumšiškių g. Dovainonių k. apšvietimo įrengimas ir projektavimas 12 atramų (ties Šilo s/b) – 29,8 |  |
| VRK 188 Senasis istorinis Kaunas–Vilniaus kelias–Kauno marios r45 – 6,0 | Topolių g. Rumšiškėse apšvietimo linijos įrengimas ir projektavimas, 200 m, 5 atramos – 13,6 |  |
|  | Gastilionių atkarpos Grabučiškėse apšvietimo įrengimas ir projektavimas, 180 m, 4 atramos – 7,8 |  |
|  | Šlaito akligatvio apšvietimo įrengimas, 164 m, 4 vnt. – 8,6 |  |
| **ŽASLIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Bažnyčios g. šaligatvio dangos keitimas – 37,7 | Senų šviestuvų keitimas į LED Karsakų k., 12 vnt., Kaišiadorių g. 1 vnt., 31 vnt. – 7,8 | Vaidžionių senųjų kapinių tvoros remontas – 8,9 |
|  | apšvietimo įrengimas Uvėdos g. Stabintiškių k. – 18,1 | Vaikų žaidimo aikštelės, lynų parko įrengimas prie Statkūniškės ežero – 13,7 |
|  | apšvietimo įrengimas Mančiūnų k. – 17,8 | socialinio būsto Vilniaus g. 108, Žasliuose, remontas; socialinių būsto stoginės, užlipimo ant pastato stogo, kampinės sienos Uvėdos g. 11 Stabintiškių k. remontas – 30,8 |
|  | apšvietimo linijos įrengimo Žaslių aikštėje (projektas) – 1,8 | Kamerų įrengimas (5 vnt.) – 18,0 |
|  | apšvietimo įrengimas Pajautiškių k. – 40,0 | Pajautiškių senųjų kapinių tvoros remontas – 13,7 |
|  |  | lauko gimnastikos kompleksas Stabintiškėse – 8,3 |
|  |  | lauko gimnastikos kompleksas Žaslių ežero pakrantėje – 13,3 |
|  |  | Socialinio būsto Uvėdos g. 11, Stabintiškėse, WC patalpos remontas – 5,8 |
| **ŽIEŽMARIŲ APYLINKĖS SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Liepų al. Nr. ZMG 15 paprastasis remontas – 34,0 | Elektros linijos remontas Liutonių k. (4 apšvietimo stulpai), Pakertų k. (5 šviestuvai) – 8,0 | Kapinių tvoros įrengimas Bačkonių kapinėse – 9,6 |
| Vakarinės g. Nr. ZMG 30, Stoniavos sodų vidaus kelio, Sutartiškių sankryža–Kaukinė Nr. ZM 16, Kasilionių sankryža–Dalinonys Nr. ZM 85, Parko g. Nr. ZMG 22, Kaišiadorių m. kapinės–Rečionys–Geri vakarai. Nr. ZM 47, Bulotai–Kairiškės–Pridotkai Nr. ZW 9, Juknonių sankr.–Pakertai–Strėvininkų Babiliai Nr. ZM11, Piktakiemis–Karveliškės Nr. ZM43 paprastasis remontas – 66,0 | Būdiškių k. Topolių g. apšvietimo linijos projektavimas ir įrengimas – 31,5 | Sentikių religinės bendruomenės įsikūrimo 130 metų minint įrengti skulptūrą įprasminančią sentikių bendruomenę – 7,0 |
| Kelio Girelės kelio šiltnamių link Nr. ZM 46 paprastasis remontas – 6,0 |  | Maudyklos atnaujinimas Kiemelių k. (pontoninis lieptas) – 5,7 |
| Ateities g. šaligatvio ir Ateities g. automobilių stovėjimo aikštelės prie daugiabučio projektavimas – 6,0 |  | Maudyklos atnaujinimas Juknonių k. (pontoninis lieptas) – 5,7 |
| **ŽIEŽMARIŲ SENIŪNIJA** | | |
| **KELIAI, tūkst. Eur** | **APŠVIETIMAS, tūkst. Eur** | **INFRASTRUKTŪROS PLĖTRA, tūkst. Eur** |
| Žaslių g. šaligatvio remontas 500 m – 127,4 | apšvietimo linijų darbų projektų parengimas Vytauto ir Kauno gatvėse – 5,5 | Civilinių kapinių vartų remontas – 2,4 |
| Automobilių stovėjimo aikštelių Sodų g. 14, 16, 18, 20, Rožių g. 1 prie daugiabučių gyvenamųjų namų Žiežmariuose įrengimas – 297,3 | Beržų (5016 Eur), Šilo (17980 Eur), Taikos (6931 Eur), Tulpių g, (8444 Eur) naujos apšvietimo linijos įrengimas, 900 m – 38,4 | parko Sodų g. infrastruktūros projektavimas, gimnastikos įrenginiai Melioratorių g. – 20,0 |
| Kauno ir Vytauto g. šaligatvių remonto aprašų parengimas – 5,7 |  | Kamerų įrengimas (2 vnt.) – 5,3 |
|  |  | Socialinio būsto Melioratorių g. 7-2, Žiežmariuose, remontas – 7,8 |
|  |  | Socialinio būsto Statybininkų g. 21-2, Žiežmariuose, remontas – 20,5 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Biudžete nesuplanuotos lėšos:**

Kaišiadorių muziejus:

1. Kondicionavimo sistemos įrengimas Gedimino g. 118, Kaišiadoryse – 5500 Eur.

Rumšiškių kultūros centras:

1. Rumšiškių pastato langų keitimas (33 vnt.) – 27343 Eur;
2. Šildymo sistemos gerinimo darbai, vandentiekio tvarkymas – 3500 Eur (nepateiktas lėšų pagrindimas);
3. Trijų salių ir jaunimo erdvių patalpų einamasis remontas – 10000 Eur (nepateiktas lėšų pagrindimas).

Žaslių kultūros centras:

1. Amatų centro virtuvės patalpų rekonstrukcija – 7333 Eur.

Kruonio kultūros centras:

1. Šilumos vamzdynų atnaujinimas Kalviuose – 14198 Eur.

Kaišiadorių kultūros centras:

1. Fojė grindų remontas II-ame aukšte – 18744 Eur.

Žiežmarių kultūros centras:

1. Fasado remontas Žiežmarių sinagogoje – 3717 Eur;

1. Šaligatvio dangos keitimas Pakertų skyriuje – 6738 Eur.

Kaišiadorių lopšelis-darželis „Spindulys“:

1. Lauko projekto įgyvendinimas – 25236 Eur.

Kaišiadorių r. Žiežmarių mokykla-darželis „Vaikystės dvaras“:

1. Šaligatvio dangos keitimas „Vaikystės dvaro“ skyriuje – 11549 Eur;

2. Laiptinių remontas „Vaikystės dvaro“ skyriuje – 29366 Eur.

Kaišiadorių r. Žiežmarių gimnazija:

1. Gimnazijos stogo renovacija – 200000 Eur (nepateiktas lėšų pagrindimas, nėra TP);
2. Šilumos tinklų renovacija – 100000 Eur (nepateiktas lėšų pagrindimas, nėra TP);
3. Aktų salės renovacija – 100000 Eur ((nepateiktas lėšų pagrindimas);
4. Klasių remontas etapais – 44476 Eur;
5. Koridorių remontas etapais – 120437 Eur.

Kaišiadorių meno mokykla:

1. Pastato rekonstrukcija, įrengiant du liftus –189201 Eur.

Kaišiadorių r. Rumšiškių Antano Baranausko gimnazija:

1. Dovainonių skyriaus teritorijos sutvarkymas – 11562 Eur;
2. Šaligatvio aplink pradinių klasių pastatą ir įėjimo sutvarkymas – 26946 Eur.

Kaišiadorių socialinių paslaugų centras:

1. Oro kondicionierių įrengimas – 5658 Eur.

Kaišiadorių Vaclovo Giržado progimnazija:

1. II ir III aukštų koridorių remontas Paukštininkų g. 5, Kaišiadoryse – 65632 Eur.

Kaišiadorių bendrųjų funkcijų tarnyba:

1. Oro kondicionierių įrengimas (9 vnt.) – 17172 Eur (nepateiktas lėšų pagrindimas).

Kaišiadorių apylinkės seniūnija:

1. Kelio kd5 Navasodai-Palomenės kelias paprastasis remontas 1500 m – 55000 Eur;

Palomenės seniūnija:

1. Vaikų žaidimų aikštelės įrengimas Palomenės k. prie Palomenės tvenkinio – 20000 Eur;

Rumšiškių seniūnija:

1. Parko kūrimas senosioms Rumšiškėms atminti I etapas – 1306181 Eur;

2. Pėsčiųjų takas Antakalnyje prie paukštyno – 66511 Eur;

3. Pėsčiųjų tako-kelio įrengimas prie Kauno marių – 35000 Eur;

4. Pentiškių g. Antakalnio k. asfalto dangos remontas – 41358 Eur;

5. Leliušių k. kelio remontas – 34900 Eur;

6. Automobilių stovėjimo aikštelė prie Bijautonių k. – 10000 Eur;

7. Kelio Leliušiai-Bijautonys remontas – 53508 Eur;

8. Bartkūnų-Lašinių k. apšvietimas – 97306 Eur.

Žaslių seeniūnija:

1. Šviečiančios sūpynės ir batutas – 17787 Eur.

Žiežmarių apylinkės seniūnija:

1. Karkasinė pirtis Kiemelių k. ir Juknonių k. – 21000 Eur.

Pritarus šiam sprendimo projektui, savivaldybės biudžeto asignavimų valdytojai pagal jų patvirtintas programų sąmatas turės teisę biudžetiniais metais gauti teisės aktų nustatyta tvarka iš biudžete sukauptų lėšų finansavimą patvirtintoms programoms vykdyti, atsižvelgiant į savivaldybės biudžeto finansines galimybes.

# Finansų skyriaus vedėja Audronė Litvinskaitė