**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTui „KOLEKTYVINĖS APSAUGOS STATINIŲ INFRASTRUKTŪROS PLĖTRA KAIŠIADORIŲ RAJONO SAVIVALDYBĖJE“**

2026 m. \_\_\_\_\_\_\_\_\_\_ mėn. \_\_\_ d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 7 straipsnio 3 punktu, 15 straipsnio 2 dalies 13 punktu, Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo, patvirtinto Lietuvos Respublikos vidaus reikalų ministro 2023 m. kovo 14 d. įsakymu Nr. 1V-127 „Dėl Civilinės saugos stiprinimo ir plėtros programos pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ aprašo patvirtinimo“, 5 priedu „Ketvirtasis projektų finansavimo sąlygų aprašas“, Kaišiadorių rajono savivaldybės taryba n u s p r e n d ž i a:

1. Pritarti Kaišiadorių rajono savivaldybės administracijos teikiamam projektui „Kolektyvinės apsaugos statinių infrastruktūros plėtra Kaišiadorių rajone“ (toliau – Projektas), kuris bus vykdomas kartu su partneriais: Kaišiadorių Algirdo Brazausko gimnazija, Kaišiadorių Vaclovo Giržado progimnazija ir Rumšiškių kultūros centru (toliau – Partneriai).
2. Padengti su Partneriais visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
3. Įpareigoti Kaišiadorių rajono savivaldybės administraciją kartu su Partneriais užtikrinti Projekto tęstinumą 5 metus po Projekto įgyvendinimo pabaigos.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Kauno rūmai, A. Mickevičiaus g. 8A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Kristina Didjurgė

Suderinta: Violeta Grajauskienė Ieva Šadurskienė Audronė Litvinskaitė Asta Masaitienė

Ignas Simonaitis Jurgita Putnikienė

**SPRENDIMO**

**„DĖL PRITARIMO PROJEKTUI „KOLEKTYVINĖS APSAUGOS STATINIŲ INFRASTRUKTŪROS PLĖTRA KAIŠIADORIŲ RAJONO SAVIVALDYBĖJE“ PROJEKTO**

**AIŠKINAMASIS RAŠTAS**

2026 m. vasario 4 d.

Kaišiadorys

**1. PROJEKTO TIKSLAI IR UŽDAVINIAI**

Tarybos sprendimo projektu prašoma pritarti projektui „Kolektyvinės apsaugos statinių infrastruktūros plėtra Kaišiadorių rajone“ (toliau – Projektas), teikiamam gauti finansavimą pagal Vidaus reikalų ministerijos projektų valdymo agentūros (toliau – PVA) paskelbtą Kvietimą Nr. VRM-004-K teikti projektų įgyvendinimo planus Pažangos priemonės Nr. 07-019-10-04-01 „Stiprinti pasirengimą valdyti krizes ir ekstremaliąsias situacijas ir šalinti jų padarinius“ veiklai „Civilinės saugos projektų rėmimas, stiprinant prevenciją, parengtį ir apsirūpinimą būtinų priemonių atsargomis“.

Pareiškėja – Kaišiadorių rajono savivaldybės administracija.

Projekto tikslas – didinti Kaišiadorių rajono gyventojų saugumą ir atsparumą galimoms krizėms bei ekstremaliosioms situacijoms, plėtojant kolektyvinės apsaugos statinių (KAS) infrastruktūrą ir užtikrinant būtiniausias gyvenimo sąlygas laikiname prieglobstyje.

Projektu planuojama aprūpinti tris Kaišiadorių rajono KAS objektus būtiniausia įranga: įsigyti lovų su čiužiniais, miegmaišių, pirmosios pagalbos rinkinių, geriamo vandens ir elektros generatorių, užtikrinant poilsio vietas evakuotiems gyventojams.

Projekto partneriai: Kaišiadorių Algirdo Brazausko gimnazija, Kaišiadorių Vaclovo Giržado progimnazija ir Rumšiškių kultūros centras.

Projekto įgyvendinimo trukmė – 12 mėn. nuo Projekto sutarties įsigaliojimo. Papildomi reikalavimai įgyvendinus Projektų veiklas, nei numatyta Projektų administravimo ir finansavimo taisyklėse, netaikomi.

**2. LĖŠŲ POREIKIS IR ŠALTINIAI**

Bendra Projekto vertė – 120 000 Eur.

Projekto tinkamos finansuoti išlaidos 100 procentų finansuojamos Valstybės gynybos fondo lėšomis.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Šiuo sprendimu Kaišiadorių rajono savivaldybės taryba pritaria teikiamam Projektui, kuriuo bus užtikrinama Valstybės gynybos fondo parama Projektui įgyvendinti. Didžiausia galima Projekto Valstybės gynybos fondo finansuojamoji dalis sudaro iki 100 proc. visų tinkamų finansuoti Projekto išlaidų. Neigiamas poveikis nenumatomas.

Sprendimo projektui įgyvendinti nereikia priimti naujų teisės aktų ar keisti esamų. Tarybos sprendimas bus reikalingas teikiant Projekto įgyvendinimo planą administruojančiai institucijai paramai gauti. Šiuo tikslu prie Projekto paraiškos pateikiamas Savivaldybės tarybos sprendimo nuorašas, kuriuo pritariama planuojamam Projektui.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Strateginio planavimo ir investicijų skyriaus specialistė Kristina Didjurgė