**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „Ilgalaikių priežiūros paslaugų teikimas ir modernizavimas Kaišiadorių rajono savivaldybėje“**

2026 m. vasario d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 2 dalies 13 punktu, 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių, patvirtintų Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, 105 punktu bei įgyvendindama 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos, patvirtintos Lietuvos Respublikos Vyriausybės 2022 m. kovo 30 d. nutarimu Nr. 319 „Dėl 2022–2030 metų Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos patvirtinimo“, pažangos priemonę Nr. 11-002-02-11-02 (RE) „Ilgalaikės priežiūros paslaugų plėtra“ ir Kaišiadorių rajono savivaldybės tarybos 2024 m. kovo 28 d. sprendimą Nr. V17E-47 ,,Dėl pritarimo projekto „Ilgalaikių priežiūros paslaugų teikimas ir modernizavimas Kaišiadorių rajono savivaldybėje“ įtraukimui į Regiono plėtros planą“, Kaišiadorių rajono savivaldybės taryba n u s p r e n d ž i a:

1. Pritarti Kaišiadorių rajono savivaldybės administracijos teikiamam projektui „Ilgalaikių priežiūros paslaugų teikimas ir modernizavimas Kaišiadorių rajono savivaldybėje“ (toliau – Projektas), kuris bus vykdomas kartu su partneriu – Kaišiadorių rajono savivaldybės sveikatos centru (toliau – Partneris).
2. Prisidėti prie Projekto finansavimo ne mažiau kaip 15 proc. visų tinkamų finansuoti Projekto išlaidų.
3. Padengti su Partneriu visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
4. Pavesti Kaišiadorių rajono savivaldybės administracijai vykdyti Statytojo (užsakovo) funkcijas.
5. Įpareigoti Kaišiadorių rajono savivaldybės administraciją kartu su Partneriu užtikrinti Projekto tęstinumą 5 metus po Projekto įgyvendinimo pabaigos.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Kauno rūmai, A. Mickevičiaus g. 8A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Kristina Paulauskienė

Suderinta:

Violeta Grajauskienė Asta Masaitienė Ieva Šadurskienė Audronė Litvinskaitė

Danguolė Miliauskaitė Ignas Simonaitis Karolis Petkevičius

**SPRENDIMO**

**„DĖL PRITARIMO PROJEKTUI „Ilgalaikių priežiūros paslaugų teikimas ir modernizavimas Kaišiadorių rajono savivaldybėje“**

**PROJEKTO AIŠKINAMASIS RAŠTAS**

2026 m. vasario 9 d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, vadovaujantis 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklių, patvirtintų Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, 105 punktu bei įgyvendinant 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos, patvirtintos Lietuvos Respublikos Vyriausybės 2022 m. kovo 30 d. nutarimu Nr. 319 „Dėl 2022–2030 metų Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos patvirtinimo“, pažangos priemonę Nr. 11-002-02-11-02 (RE) „Ilgalaikės priežiūros paslaugų plėtra“.

Projekto tikslinė grupė – bet kokio amžiaus asmenys, kuriems yra nustatyta negalia, darbingumo lygis ar nesavarankiškumo lygis, atliktas slaugos paslaugų poreikio vertinimas pagal klausimyną, asmenys, sergantys pavojinga gyvybei liga, kurių sveikatos būklė atitinka paliatyviosios pagalbos indikacijas ir kuriems reikalingos ilgalaikės priežiūros paslaugos dienos stacionare (dienos centre) ar stacionare, taip pat asmenys, kuriems dėl psichikos sveikatos sutrikimų (sergantys senatvine demencija ir Alzheimerio liga) ilgalaikė priežiūra reikalinga stacionare. Taip pat senatvės pensinio amžiaus sulaukę asmenys, dėl amžiaus iš dalies ar visiškai netekę gebėjimo savarankiškai rūpintis savo asmeniniu (šeimos) gyvenimu ir dalyvauti visuomenės gyvenime, bei sergantys lėtinėmis ligomis, kuriems reikalingos ilgalaikės priežiūros paslaugos, taip pat jų šeimos, vietos bendruomenės.

Investicijas numatoma skirti:

1. mobilių komandų aprūpinimui darbui reikalinga įranga ir priemonių komplektais bei transporto priemonėmis;
2. ilgalaikės priežiūros dienos centrų, teikiančių ilgalaikės priežiūros paslaugas, steigimui (paliatyviosios pagalbos dienos centrai suaugusiesiems ir (ar) paliatyviosios pagalbos dienos centrai vaikams). Vykdant šią veiklą, įkuriami paliatyviosios pagalbos dienos stacionarai (dienos centrai), teikiantys suaugusiesiems ir (ar) vaikams asmens sveikatos priežiūros paslaugas, reglamentuojamas sveikatos apsaugos ministro įsakymu Nr. V-14. Planuojama, kad 8 vietų dienos stacionaras bus įkurtas naujai statome pastate;
3. stacionarinių slaugos paslaugų žmonėms, sergantiems Alzheimerio liga, senatvine demencija, bei paliatyviosios pagalbos paslaugų infrastruktūros plėtojimui ir modernizavimui. Vykdant šią veiklą, modernizuojama ir plėtojama palaikomojo gydymo ir slaugos paslaugoms teikti reikalinga infrastruktūra, pritaikant ją asmenų sergančių Alzheimerio liga ir demencija gydymui. Taip pat modernizuojama ir plėtojama paliatyviosios pagalbos paslaugoms teikti reikalinga infrastruktūra. Projekto metu bus statomas priestatas, kuriame bus įrengta 16 vietų paliatyviajai slaugai ir 36 vietosdemencija sergantiems asmenims.

**2. LĖŠŲ POREIKIS IR ŠALTINIAI**

Projekto intensyvumas – 85 proc. ES lėšų planuojama skirti 3 460 000,00 Eur. Planuojama bendra preliminari projekto vertė – 4 070 588,25 Eur su PVM. Tiksli projekto suma paaiškės nusipirkus medicininės įrangos, elektromobilį su stotele, įvykdžius rangos darbų pirkimą. Prie projekto reikės prisidėti ne mažiau kaip 15 proc. visų tinkamų finansuoti projekto išlaidų, t. y. ne mažiau kaip 610 588,25 Eur.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių rajono savivaldybės tarybos 2024 m. kovo 28 d. sprendimu Nr. V17E-47 ,,Dėl pritarimo projekto „Ilgalaikių priežiūros paslaugų teikimas ir modernizavimas Kaišiadorių rajono savivaldybėje“ įtraukimui į Regiono plėtros planą“ projektas įtrauktas į Regiono plėtros planą.

Strateginio planavimo ir investicijų skyriaus vyr. specialistė Kristina Paulauskienė