**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „SOCIALINIŲ PASLAUGŲ ĮSTAIGŲ SENYVO AMŽIAUS ASMENIMS INFRASTRUKTŪROS PLĖTRA KAIŠIADORIŲ rajono savivaldybėje“**

2026 m. vasario d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 2 dalies 13 punktu, 2022–2030 metų regionų plėtros programa, patvirtinta Lietuvos Respublikos Vyriausybės 2022 m. birželio 29 d. nutarimu Nr. 713 ,,Dėl 2022–2030 metų regionų plėtros programos patvirtinimo“, 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos, patvirtintos Lietuvos Respublikos Vyriausybės 2021 m. lapkričio 10 d. nutarimu Nr. 931 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos patvirtinimo“, pažangos priemone Nr. 09-003-02-02-11 „Sumažinti pažeidžiamų visuomenės grupių gerovės teritorinius skirtumus“ ir Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis, patvirtintomis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 ,,Dėl Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“, ir įgyvendindama Kaišiadorių rajono savivaldybės tarybos 2024 m. balandžio 29 d. sprendimą Nr. V17E-90 ,,Dėl pritarimo projekto „Socialinių paslaugų įstaigų senyvo amžiaus asmenims infrastruktūros plėtra Kaišiadorių rajono savivaldybėje“ įtraukimui į Regiono plėtros planą“, Kaišiadorių rajono savivaldybės taryba   
n u s p r e n d ž i a:

1. Pritarti Kaišiadorių rajono savivaldybės administracijos teikiamam projektui „Socialinių paslaugų įstaigų senyvo amžiaus asmenims infrastruktūros plėtra Kaišiadorių rajono savivaldybėje“ (toliau – Projektas), kuris bus vykdomas kartu su partneriu – Kaišiadorių socialinių paslaugų centru (toliau – Partneris).
2. Prisidėti prie Projekto finansavimo ne mažiau kaip 15 proc. visų tinkamų finansuoti Projekto išlaidų.
3. Padengti su Partneriu visas netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
4. Pavesti Kaišiadorių rajono savivaldybės administracijai vykdyti Statytojo (užsakovo) funkcijas.
5. Įpareigoti Kaišiadorių rajono savivaldybės administraciją kartu su Partneriu užtikrinti Projekto tęstinumą 5 metus po Projekto įgyvendinimo pabaigos.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Kauno rūmai, A. Mickevičiaus g. 8A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Kristina Paulauskienė

Suderinta:

Violeta Grajauskienė Asta Masaitienė Ieva Šadurskienė Audronė Litvinskaitė

Eglė Mockevičienė Tomas Vaicekauskas Karolis Petkevičius

**SPRENDIMO**

**„DĖL PRITARIMO PROJEKTUI „SOCIALINIŲ PASLAUGŲ ĮSTAIGŲ SENYVO AMŽIAUS ASMENIMS INFRASTRUKTŪROS PLĖTRA Kaišiadorių rajono savivaldybėje“**

**PROJEKTO AIŠKINAMASIS RAŠTAS**

2026 m. vasario 9 d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, vadovaujantis Lietuvos Respublikos Vyriausybės 2022 m. birželio 29 d. nutarimu Nr. 713 ,,Dėl 2022–2030 metų regionų plėtros programos patvirtinimo“ ir 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos, patvirtintos Lietuvos Respublikos Vyriausybės 2021 m. lapkričio 10 d. nutarimu Nr. 931 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos patvirtinimo“, pažangos priemone Nr. 09-003-02-02-11 „Sumažinti pažeidžiamų visuomenės grupių gerovės teritorinius skirtumus“ ir Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 ,,Dėl Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“.

Projekto tikslas – plėtoti socialinių paslaugų infrastruktūrą ir socialines paslaugas Kaišiadorių rajone, didinant socialinę gerovę senyvo amžiaus asmenims. Šiam tikslui pasiekti planuojama statyti naują pastatą Beržyno g. 27, Kaišiadoryse, kuriame bus numatyta apie 60 vietų senyvo amžiaus asmenims (socialinei globai kartu su laikinu atokvėpiu ir keletui savarankiško gyvenimo kambarių).

Projekto tikslinė grupė – senyvo amžiaus asmenys.

**2. LĖŠŲ POREIKIS IR ŠALTINIAI**

Projekto intensyvumas – 85 proc. Kaišiadorių rajono savivaldybė numato skirti 3 533 717,12 Eur ES lėšų. Planuojama bendra preliminari projekto vertė – 4 157 314,26 Eur su PVM. Prie projekto reikės prisidėti ne mažiau kaip 15 proc. visų tinkamų finansuoti projekto išlaidų, t. y. ne mažiau kaip 623 597,14 Eur. Tiksli projekto suma paaiškės įvykdžius projekto rangos darbų pirkimą.

3**. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių rajono savivaldybės tarybos 2024 m. balandžio 29 d. sprendimu Nr. V17E-90 ,,Dėl pritarimo projekto „Socialinių paslaugų įstaigų senyvo amžiaus asmenims infrastruktūros plėtra Kaišiadorių rajono savivaldybėje“ įtraukimui į Regiono plėtros planą“ projektas įtrauktas į Regiono plėtros planą.

Strateginio planavimo ir investicijų skyriaus vyr. specialistė Kristina Paulauskienė