**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL KAIŠIADORIŲ RAJONO SAVIVALDYBĖS 2026 METŲ VALSTYBĖS LĖŠOMIS FINANSUOJAMŲ PRIORITETINIŲ MELIORACIJOS DARBŲ SĄRAŠO IR PLANUOJAMŲ ATLIKTI MELIORACIJOS DARBŲ SĄRAŠO IR ŠIEMS DARBAMS VALSTYBĖS BIUDŽETO IR SAVIVALDYBĖS BIUDŽETO LĖŠŲ PANAUDOJIMO 3 METŲ PROGRAMOS patvirtinimo**

2026 m. vasario d. Nr.

Kaišiadorys

Vadovaudamasi Lietuvos Respublikos vietos savivaldos įstatymo 7 straipsnio 24 punktu ir 15 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos Respublikos žemės ūkio ministro 2005 m. gegužės 12 d. įsakymo Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje ir šių darbų prioritetų“ 2 punktu, Valstybei nuosavybės teise priklausančių melioracijos statinių ir melioracijos sistemų naudojimo ir priežiūros, darbų apimčių nustatymo ir melioracijos darbų finansavimo taisyklių, patvirtintų Lietuvos Respublikos žemės ūkio ministro 2013 m. kovo 21 d. įsakymu Nr. 3D-211 „Dėl Valstybei nuosavybės teise priklausančių melioracijos statinių ir melioracijos sistemų naudojimo ir priežiūros, darbų apimčių nustatymo ir melioracijos darbų finansavimo taisyklių patvirtinimo“, 3 punktu ir atsižvelgdama į Kaišiadorių rajono savivaldybės teritorijoje esančių valstybei nuosavybės teise priklausančių melioracijos statinių ir sistemų avarinių gedimų nustatymo komisijos, patvirtintos Kaišiadorių rajono savivaldybės mero 2026 m. vasario 3 d. potvarkiu Nr. V16E-120 „Dėl Kaišiadorių rajono savivaldybės teritorijoje esančių valstybei nuosavybės teise priklausančių melioracijos statinių ir melioracijos sistemų avarinių gedimų nustatymo komisijos ir komisijos darbo reglamento patvirtinimo“, parengtą 2026 m. Kaišiadorių rajono savivaldybės teritorijoje esančių valstybei nuosavybės teise priklausančių melioracijos statinių remonto gedimų šalinimo prioritetinių darbų eiliškumo sąrašą, Kaišiadorių rajono savivaldybės taryba n u s p r e n d ž i a:

1. Patvirtinti Kaišiadorių rajono savivaldybės 2026 metų valstybės lėšomis finansuojamų prioritetinių melioracijos darbų sąrašą (pridedama).

2. Patvirtinti Planuojamų atlikti melioracijos darbų sąrašą ir šiems darbams valstybės biudžeto ir savivaldybės biudžeto lėšų panaudojimo 3 metų programą (pridedama).

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėjai:

Linas Lazauskas Veronika Jacevičienė

2026-02- 2026-02-

Suderinta

Asta Masaitienė Lina Juodienė

2026-02- 2026-02-

PATVIRTINTA

Kaišiadorių rajono savivaldybės tarybos

2026 m. vasario d. sprendimu Nr. V17E –

**KAIŠIADORIŲ RAJONO SAVIVALDYBĖS 2026 METŲ VALSTYBĖS LĖŠOMIS FINANSUOJAMŲ PRIORITETINIŲ MELIORACIJOS DARBŲ SĄRAŠAS**

1. Rumšiškių seniūnijos melioracijos projekto P14-1987 sureguliuotos Pravienos upės bei joje esančių melioracijos statinių remonto darbai.

2. Žaslių seniūnijos melioracijos projektų Nr. P13-1986 ir P11-1981 griovio Nr. Ž-17 ir jame esančių melioracijos statinių remonto darbai.

3. Žiežmarių apylinkės seniūnijos melioracijos projekto Nr. P2-1968 griovių Nr. L-4-1, L-4-3, L-4 bei juose esančių melioracijos statinių remonto techninio darbo projekto parengimas ir rangos darbai.

4. Kruonio seniūnijos melioracijos projekto Nr. P3-1963 sureguliuotos Kamainės up. bei joje esančių melioracijos statinių remonto techninio darbo projekto parengimas.

5. Kruonio seniūnijos melioracijos projekto Nr. P2-1973 sureguliuotos Liutikos up. ir joje esančių melioracijos statinių remonto techninio darbo projekto parengimas.

6. Valstybei nuosavybės teise priklausančių Kaišiadorių rajono savivaldybės patikėjimo teise valdomų melioracijos statinių avarinių gedimų remontas.

7. Melioruotos žemės ir melioracijos statinių apskaitos duomenų rinkinių tvarkymo paslaugos.

8. Valstybei nuosavybės teise priklausančių Kaišiadorių rajono savivaldybės patikėjimo teise valdomų sausinimo siurblinių priežiūra.

9. Valstybei nuosavybės teise priklausančių Kaišiadorių rajono savivaldybės patikėjimo teise valdomų melioracijos statinių remonto techninės priežiūros paslaugos.

\_\_\_\_\_\_\_\_\_\_\_\_\_\_\_\_\_\_

PATVIRTINTA

Kaišiadorių rajono savivaldybės tarybos

2026 m. vasario d. sprendimu Nr. V17E –

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PLANUOJAMŲ ATLIKTI MELIORACIJOS DARBŲ SĄRAŠAS IR ŠIEMS DARBAMS VALSTYBĖS BIUDŽETO IR SAVIVALDYBĖS BIUDŽETO LĖŠŲ PANAUDOJIMO 3 METŲ PROGRAMA** | | | | | | | | |
| **Melioracijos darbų sąrašas** | **Iš viso 2026, 2027, 2028 m., Eur** | **Finansavimo šaltiniai** | | | | | | **Pastabos** |
| **2026 METAI** | | **2027 METAI** | | **2028 METAI** | |
| **Iš viso, Eur** | **Valstybės biudžeto lėšos (VB), Eur** | **Iš viso, Eur** | **Valstybės biudžeto lėšos (VB), Eur** | **Iš viso, Eur** | **Valstybės biudžeto lėšos (VB), Eur** |
| **Melioracijos darbų finansavimas valstybės biudžeto ir ES fondų lėšomis** |  |  |  |  |  |  |  |  |
| Melioracijos ir hidrotechnikos statinių eksploatavimo valstybinės (valstybės perduotos savivaldybėms) funkcijos, finansuojamos valstybės biudžeto dotacijomis numatytiems tikslams, suma | 589800 | **196600** | 196600 | **196600** | 196600 | **196600** | 196600 |  |
| **Melioracijos statinių (išskyrus tvenkinių HTS ir polderius) priežiūros darbai ir būklės vertinimas** |  | | | | | | | |
| Melioracijos statinių būklės vertinimas |  |  |  |  |  |  |  |  |
| Melioracijos griovių, sureguliuotų upelių ir juose esančių statinių priežiūra, įskaitant tiltų ir pralaidų sargšulių atstatymą bei apsauginių turėklų atnaujinimą, augalų ir krūmų šalinimas |  |  |  |  |  |  |  | *Savivaldybės biudžeto lėšomis: 2026 m. – 80 tūkst. Eur, 2027 m. – 80 tūkst. Eur, 2028 m. – 80 tūkst. Eur* |
| **Darbai, susiję su melioracijos statinių remontu** |  | | | | | | | |
| Melioracijos statinių tyrinėjimas, projektavimas | 15000 | **5000** | 5000 | **5000** | 4500 | **5000** | 4500 |  |
| Melioracijos statinių remonto darbų projektų ekspertizė | 1500 | **500** | 500 | **500** | 500 | **500** | 500 |  |
| Melioracijos statinių remonto darbų techninė priežiūra | 10500 | **3500** | 3500 | **3500** | 3500 | **3500** | 3500 |  |
| Melioracijos statinių remonto darbai | 322230 | **107410** | 107410 | **107410** | 107410 | **107410** | 107410 |  |
| Drenažo rinktuvų remontas |  |  |  |  |  |  |  | *Savivaldybės biudžeto lėšomis iš dalies kompensuojama žemdirbių patirtos išlaidos drenažo remontui: 2026 m. – 40 tūkst. Eur, 2027 m. – 40 tūkst. Eur, 2028 m. – 40 tūkst. Eur* |
| Avarinių valstybei nuosavybės teise priklausančių melioracijos statinių gedimų remontas, neviršijant 30 proc. melioracijos darbams skirtų lėšų | 154170 | **51390** | 51390 | **51390** | 51390 | **51390** | 51390 |  |
| **Tvenkinių hidrotechnikos statinių techninė priežiūra, priežiūros ir remonto darbai, išskyrus išnuomotų hidroenergetikai ir tvenkinių, priklausančių nuosavybės teise privatiems asmenims, vadovaujantis Tvenkinių naudojimo ir priežiūros tipinėmis taisyklėmis, ar kitaip perleistų kitiems naudotojams, įskaitant sargšulių bei apsauginių turėklų ir hidrotechninių statinių parametrų atnaujinimą ir hidrotechninių statinių techninių parametrų pažeidimus** |  |  |  |  |  |  |  | *Kaišiadorių r. sav. administracija patikėjimo teise nevaldo valstybei nuosavybės teise priklausančių tvenkinių* |
| Tvenkinių hidrotechnikos statinių techninės priežiūros paslaugos |  |  |  |  |  |  |  |  |
| Tvenkinių hidrotechnikos statinių priežiūros ir remonto darbai |  |  |  |  |  |  |  |  |
| **Polderių siurblinių, taip pat kitų sausinimo siurblinių priežiūra, šių sistemų melioracijos ir hidrotechnikos statinių remontas** | 75900 | **25300** | 25300 | **25300** | 25300 | **25300** | 25300 |  |
| **Darbai, susiję su melioracijos sistemų Mel\_DR2LT tvarkymu** |  | | | | | | |  |
| Melioruotos žemės būklės bei melioracijos statinių apskaitos ir būklės duomenų rinkimas | 10500 | **3500** | 3500 | **3500** | 3500 | **3500** | 3500 |  |
| Techninių ir teisinių dokumentų, reikalingų hidrotechnikos kompleksams inventorizuoti ir teisiškai registruoti, parengimas |  |  |  |  |  |  |  |  |
| Mel\_DR2LT tvarkymas pagal Mel\_DR2LT specifikaciją |  |  |  |  |  |  |  |  |
| **Valstybei nuosavybės teise priklausiusių ir nurašytų melioracijos statinių demontavimas ir utilizavimas** |  |  |  |  |  |  |  |  |
| **Kitos išlaidos** |  | | | | | | | |
| Darbo užmokestis pinigais, skiriamas išskirtinai 3 savivaldybėms dėl minimalios mėnesinės algos didinimo (Alytaus rajono savivaldybei, Kalvarijos savivaldybei ir Lazdijų rajono savivaldybei) |  |  |  |  |  |  |  |  |
| Kiti darbai, paslaugos ir išlaidos, kurie nėra finansuojami valstybės biudžeto lėšomis (VB) |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_

**SPRENDIMO ,,DĖL KAIŠIADORIŲ RAJONO SAVIVALDYBĖS 2026 METŲ VALSTYBĖS LĖŠOMIS FINANSUOJAMŲ PRIORITETINIŲ MELIORACIJOS DARBŲ SĄRAŠO IR PLANUOJAMŲ ATLIKTI MELIORACIJOS DARBŲ SĄRAŠO IR ŠIEMS DARBAMS VALSTYBĖS BIUDŽETO IR SAVIVALDYBĖS BIUDŽETO LĖŠŲ PANAUDOJIMO 3 METŲ PROGRAMOS Patvirtinimo“ PROJEKTO**

**AIŠKINAMASIS RAŠTAS**

2026 m. vasario 5 d.

Kaišiadorys

**1. PROJEKTO TIKSLAI IR UŽDAVINIAI**

Šio sprendimo tikslai – patvirtinti 2026 metų prioritetinių melioracijos darbų, kurie finansuojami valstybės biudžeto lėšomis, sąrašą bei planuojamų atlikti melioracijos darbų sąrašą ir šiems darbams valstybės biudžeto ir savivaldybės biudžeto lėšų panaudojimo 3 metų programą (toliau – 2026–2028 metų programa).

Šiems tikslams pasiekti reikia nurodyti aplinkybes ir teisinį reguliavimą, kuriais vadovaujantis nustatomi melioracijos darbų prioritetai. Lietuvos Respublikos žemės ūkio ministras 2005 m. gegužės 12 d. įsakymu Nr. 3D-271 „Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“ nustatė valstybės lėšomis finansuojamų melioracijos darbų prioritetus. Taip pat Lietuvos Respublikos žemės ūkio ministras 2025 m. gruodžio 10 d. įsakymu Nr. 3D-615 „Dėl žemės ūkio ministro 2013 m. kovo 21 d. įsakymo Nr. 3D-211 „Dėl Valstybei nuosavybės teise priklausančių melioracijos statinių ir melioracijos sistemų naudojimo ir priežiūros, būklės vertinimo, darbų apimčių nustatymo, melioracijos sistemų apsaugos, melioracijos darbų finansavimo ir melioracijos statinių nurašymo taisyklių patvirtinimo“ pakeitimo“ pakeitė ir išdėstė nauja redakcija Valstybei nuosavybės teise priklausančių melioracijos statinių ir melioracijos sistemų naudojimo ir priežiūros, darbų apimčių nustatymo ir melioracijos darbų finansavimo taisykles (toliau – Taisyklės). Jose nustatyta valstybei nuosavybės teise priklausančių melioracijos ir hidrotechnikos statinių bei melioracijos sistemų priežiūros ir remonto darbų apimčių nustatymo ir šių darbų finansavimo tvarka.

Vadovaujantis Taisyklių 3 punktu, melioracijos statinių naudojimas ir priežiūra vykdoma pagal melioracijos statinių būklės vertinimo duomenis, savivaldybės tarybos patvirtintas trejų metų melioracijos statinių priežiūros, remonto darbų programas, o šioms programoms įgyvendinti rengia ir tvirtina melioracijos statinių ir sistemų remonto darbų eiliškumo sąrašą (toliau – Prioritetinis sąrašas). Šis sąrašas privalo būti rengiamas atsižvelgiant į Lietuvos Respublikos žemės ūkio ministro 2024 m. spalio 23 d. įsakymą Nr. 3D-744 „Dėl Valstybei nuosavybės teise priklausančių melioracijos statinių ir melioracijos sistemų avarinių gedimų šalinimo ir remonto darbų prioritetų nustatymo tvarkos aprašo patvirtinimo“ ir pagal Valstybės lėšomis finansuojamų melioracijos darbų žemės ūkio paskirties žemėje sąrašo, patvirtinto Lietuvos Respublikos žemės ūkio ministro 2005 m. gegužės 12 d. įsakymu Nr. 3D-271 „Dėl Valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“, prioritetus.

Atsižvelgdama į anksčiau išdėstytą teisinį reglamentavimą, 2026 m. valstybės lėšomis finansuojamų prioritetinių melioracijos darbų sąrašą parengė Kaišiadorių rajono savivaldybės mero 2026 m. vasario 3 d. potvarkiu Nr. V16E-120 „Dėl Kaišiadorių rajono savivaldybės teritorijoje esančių valstybei nuosavybės teise priklausančių melioracijos statinių ir melioracijos sistemų avarinių gedimų nustatymo komisijos ir komisijos darbo reglamento patvirtinimo“ sudaryta Kaišiadorių rajono savivaldybės teritorijoje esančių valstybei nuosavybės teise priklausančių melioracijos statinių ir melioracijos sistemų avarinių gedimų nustatymo komisija.

Melioracijos statinių remonto darbai vykdomi nupirkus projektavimo paslaugas ir remonto darbus pagal Viešųjų pirkimų įstatymą. Kad atlikti darbai atitiktų patvirtintą projektą, rangos darbų sutarties reikalavimus, atitinkamų įstatymų, normatyvinių statybos techninių dokumentų bei kitų teisės aktų reikalavimus, objektuose atliekamų darbų metu vykdomos melioracijos statinių techninės priežiūros paslaugos.

Melioruotos žemės ir melioracijos statinių apskaitos duomenų rinkinių tvarkymo paslaugos bus perkamos vadovaujantis Viešųjų pirkimų įstatymo 6 str. 12 punktu bei atsižvelgiant į Melioruotos žemės ir melioracijos statinių apskaitos taisykles, patvirtintas Lietuvos Respublikos žemės ūkio ministro 2004 m. balandžio 29 d. įsakymu Nr. 3D-243 „Dėl Melioruotos žemės ir melioracijos statinių apskaitos taisyklių patvirtinimo“. VĮ Žemės ūkio duomenų centrui, vienintelei šalies įstaigai, pavesta vykdyti melioruotos žemės ir melioracijos statinių apskaitos tvarkytojo bei centrinio melioruotos žemės ir melioracijos statinių apskaitos duomenų banko funkcijas.

**2. LĖŠŲ POREIKIS IR ŠALTINIAI**

2026 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąraše, patvirtintame Lietuvos Respublikos žemės ūkio ministro 2025 m. gruodžio 23 d. įsakymu Nr. 3D-647 „Dėl 2026 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ Kaišiadorių rajono savivaldybei skirta 196 600 Eur (1 600 Eur daugiau nei 2025 metais) valstybinei (valstybės perduotai savivaldybėms) funkcijai atlikti – valstybei nuosavybės teise priklausančių melioracijos ir hidrotechnikos statinių valdymui ir naudojimui patikėjimo teise. Iš jų 25 300 Eur skiriama sausinimo siurblinėms eksploatuoti. Melioracijos funkcijai vykdyti skirtomis lėšomis galima apmokėti tik valstybei nuosavybės teise priklausančių melioracijos statinių remonto darbus.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Patvirtinus prioritetinį melioracijos darbų sąrašą 2026 metams ir 2026–2028 metų programą, siekiama racionaliai ir skaidriai panaudoti valstybės skiriamą tikslinę dotaciją melioracijos funkcijai vykdyti.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos vietos savivaldos įstatymo 15 straipsnio 4 dalyje įtvirtinta: jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Lietuvos Respublikos žemės ūkio ministras 2005 m. gegužės 12 d. įsakymo Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje ir šių darbų prioritetų“ 2 punkte rekomenduoja savivaldybėms, atsižvelgiant į rajono melioracijos sistemų būklę ir šio įsakymo nuostatas, patvirtinti savivaldybės prioritetinių melioracijos darbų pagal konkrečius projektus sąrašus.

Žemės ūkio ir aplinkosaugos skyriaus vedėjas Linas Lazauskas

Žemės ūkio ir aplinkosaugos skyriaus vyriausioji specialistė Veronika Jacevičienė